Croàcia: l’oposició impulsa una moció de censura contra el govern – Balcània\n2 Novembre 2017 2 Novembre 2017 Josep Dorca\nEl Partit Socialdemòcrata (SDP) ha decidit impulsar una moció de censura contra el govern d’Andrej Plenkovic. Ja han confirmat el suport a aquesta mesura tots els diputats de l’oposició, tret de tres, vinculats a l’exmembre del governant -i polèmic exministre de cultura- Zlatko Hasanbegovic.\nÉs evident que no hi ha possibilitats reals que pugui prosperar. La majoria parlamentària és molt minsa, però a hores d’ara no és gens clar que hi pugui haver una majoria alternativa. Des de les files socialdemocrates s’argumenta que, com a mínim, servirà perquè el govern Plenkovic doni explicacions sobre l’escàndol d’Agrokor, que sacseja la política croata des de fa anys, i que posa en perill d’estabilitat econòmica.\nEntre les forces que han donat suport a la iniciativa hi ha MOST, el partit que havia format part de la coalició governamental, on gestionava quatre ministeris, fins l’abril passat. En aquella crisi de govern, l’afer Agrokor ja va jugar un paper definitiu. L’oposició va presentar una moció de reprovació contra el ministre de Finances, Zdravko Maric, per conflicte d’interessos, ja que hi havia esat vinculat , i els ministres de MOST, i tota la formació, van optar per no donar suport a Maric, cosa que va desencadenar la crisi de govern, que es va materialitzar el 29 d’abril, amb la sortida del govern de MOST.\nEl 16 d’octubre passat van ser detinguts vuit antics dirigents d’Agrokor, en el marc de la investigació de les irregularitats financeres d’aquesta empresa, que en el fons és un gran conglomerat d’indústries alimentàries, amb aproximadament 60.000 treballadors -trenta mil dels quals fora de Croàcia, en països de l’antiga Iugoslàvia-. És, sens dubte, la principal empresa de Croàcia i suposa el 13% del PIB del país. Agrokor produeix i distribueix carn, lactis, olis, aigua, controla la xarxa de supermecats Konzum… En teoria hi ha en marxa una comissió d’investigació en el parlament sobre aquest tema, però l’oposició acusa el govern de posar impediments a la seva actuació. Els deutes acumulats del conglomerat superen els sis mil milions d’euros, i en teoria des del mes de maig passat l’empresa d’Ivica Todoric està sota control de l’estat.\nEl parlament croat està format per un total de 151 diputats, i el govern té el suport tan sols de dues formacions: l’HDZ i l’HNS. Per tant, la seva situació de debilitat és bastant clara. La primera d’aquestes dues formacions és la Unió Democràtica Croata, la històrica formació conservadora croata, fundada per Franjo Tudjman, que ha estat el partit polític més influent i que més poder ha acumulat a Croàcia des del moment que va accedir a la independència. Després de les últimes eleccions va formar govern amb MOST (Pont), una formació creada al voltant de Bozo Petrov, formalment amb polítics independents i que pretenia tenir un to centrista, renovador eminentment tècnic.\nQuan MOST va abandonar el govern, l’HDZ va cercar un altre aliat que li permetés continuar controlant el govern i evitar, així, a anar a unes eleccions anticipades. A més, l’HDZ va patir una crisi interna que va provocar la sortida del partit d’alguns membres històrics, i la corresponent pèrdua de tres diputats. Finalment, l’HNS, el Partit Popular Croat de Predrag Stromar -que es defineixen com a liberal demòcrates-, es va avenir a fer aquest paper. Cal recordar que aquest petit partit es va presentar en les darreres eleccions amb els socialdemòcrates, en la coalició que duia per nom Coalició del Poble. Aquesta formació sempre ha estat present en la política croata des del moment que va accedir a la independència, tot i que amb un suport electoral limitat, cosa que no li ha impedit, però, que diverses vegades hagi fet de partit frontissa i hagi jugat un paper cabdal.\nEntre totes dues formacions arriben tan sols a 61 escons, lluny encara de la majoria absoluta. Per poder tirar endavant la seva acció de govern necessiten l’aval de petites formacions, de vegades força allunyades ideològicament, com són el Partit Serbi Democràtic Independent, de Milorad Pupovac, el partit de la minoria sèrbia -que compta amb tres diputats-, el partit de caire personalista de Milan Bandic -l’exalcalde socialdemòcrata de Zagreb, que va marxar del partit quan va ser acusat de corrupte-, també amb tres escons. També té el suport de dues petites formacions que es van presentar coalitzades amb l’HDZ, com són els demòcratacristians (HDS) i els social liberals (HSLS) -en total 3 escons-. D’altra banda, també compta amb el suport de la ultradretana Aliança Democràtica d’Eslavònia del criminal de guerra Branimir Glavas, amb tan sols un escó. A més, hi ha sis diputats independents, no vinculats a cap formació política. Aquesta munió de setze diputats permet que el govern pugui mantenir la seva unitat d’acció, i de moment no hi ha res que faci pensar que la cosa pugui canviar.\nL’oposició també està molt fragmentada. El partit més influent és el socialdemòcrata, que compta amb 36 diputats, molt lluny per tant de la majoria absoluta, ni tan sols amb la concurrència de MOST, amb quinze diputats. El Partit Camperol (HSS) té cinc escons i és un tradicional aliat dels socialdmòcrates, com ho és també el Partit dels Pensionistes (HSU), també amb cinb escons. Una mica més allunyats ideològicament hi ha Zivi Zid, amb quatre escons, que es va presentar a les eleccions coma força renovadora, anticorrupció, contrària a les privatitzacions, amb un to antiglobalització i en defensa de les llibertats personals. Tot i això, els seus posicionaments ideològis de vegades són massa ambigus. També hi ha tres diputats dels regionalistes de l’Assemblea Democràtica d’Ístria, també tradicionalment aliats del socialdemòcrates. També hi ha té tres diputats del PH, una petita formació de caire reformista.\nA l’oposició, però clarament allunyats dels socialdemòcrates hi ha tres diputats que van abandonar l’HDZ, i que van fundar un nou partit Independents per Croàcia. Va ser fundat per Bruna Esih, que va obtenir molt bons resultats a Zagreb, a les darreres eleccions locals i Zlatko Hasanbegovic, i és una escissió molt nacionalista i per la dreta de l’HDZ. Tot fa pensar que és molt difícil, i així ho han anunciat, que puguin donar suport a una moció presentada pels socialdemòcrates.\nPrevious Article El ministre d’Afers Estrangers de Sèrbia anuncia que Surinam revoca el reconeixement de Kosova\nNext Article Indignació de la comunitat grega d’Albània per l’enderrocament de part del centre històric de Himara


Gamificar, un terme nou sobre una pràctica antiga | PSILOMED IN SITU\nHome/Notícies/Gamificar, un terme nou sobre una pràctica antiga\nLa paraula Gamificar sembla relativament nova, però segons la meva opinió, facilitar l’aprenentatge mitjançant el joc és una pràctica antiga que molts/es mestres, mares i pares han dut a terme amb afecte i paciència.\nNo tinc cap dubte que la gamifiació, Ludificació o joc, FUNCIONA perquè des de la psicologia, tenim clar que si el/la nen/a s’emociona, aprèn més.\nÉs per això que en PSILOMED, els nostres equips de psicologia, pedagogia i logopèdia estem formats/des en l’aplicació de les TIC (tecnologies d’informació i comunicació) en la pràctica clínica i educativa i això, ens permet substituir, en determinats casos, els llibres per aplicacions i programes informàtics que els ensenyen i fins i tot els entrenen a la lectura, el càlcul, etc.\nPensar i repensar sobre com renovar el nostre sistema educatiu és imprescindible, tenint en compte que Espanya és el segon país de la Unió Europea en fracàs escolar (Juny, 2017). Però per tal que la Gamificació i les noves estratègies funcionin i fomentem com a persones adultes un correcte desenvolupament emocional i educatiu, haurem de posar de la nostra part.\nCompartim 3 premisses imprescindibles que hem de considerar per facilitar el seu procés de creixement emocional i cognitiu:\n1) Els/les nens / es necessiten el NOSTRE TEMPS, per aprendre. Respectar el seu desenvolupament evolutiu, el seu procés i la seva individualitat és un REPTE amb el nostre sistema educatiu i les nostres presses.\n2) El nostre RITME no és el seu. Les nostres presses pressionen els seus ritmes infantils de forma gairebé inconscient. El nostre ritme d’adults no és el seu i no tots els nens tenen el mateix ritme, reforça que aprengui, sigui a poc a poc o ràpid i previndràs l’estrès.\n3) Tu també vas ser NEN / A, i et senties insegur/a quan alguna cosa et resultava difícil, temies no formar part del grup i t’encantava jugar. Recupera el teu nen / a interior i juga; fes-lo, PENSAR, ajuda’l a CRÉIXER Emocionalment i gaudeix.\nSi ell / ella és feliç, la resta flueix i ve pràcticament sol!;)\nGràcies per seguir-nos i Feliç dia!


Raquetes de neu a Andorra · Ordino Arcalís\nA través de tots els camins que queden fora de les pistes de l’estació, diferents rutes guien l’usuari per les muntanyes d’Ordino perquè pugui conèixer tots els espais secrets de l'estació. Per fer-ho només cal una excursió guiada amb raquetes de neu. Et proposem diversos itineraris.\nPasseja per la neu amb raquetes\nLes excursions inclouen: lloguer de raquetes, pujada i baixada en telecabina i una excursió guiada pels diferents itineraris depenent de les condicions meteorològiques i de l'estat de la neu. Podràs recollir el teu forfet de vianant a la taquilla mostrant la teva reserva.\nDeixa't sorprendre pel Mirador Solar de Tristaina\nUna excursió guiada de 2 hores amb raquetes de neu a l'estació d'Ordino Arcalís. Descobreix la zona del Mirador Solar de Tristaina, l’indret en el qual s’alça un rellotge solar amb vistes panoràmiques espectaculars.\nHorari: cada dia a les 10.30 h\nConeix el Túnel del Port del Rat\nLa millor opció per sentir la neu als peus, una magnífica excursió amb guia de 2h en raquetes de neu. Descobreix la zona de la Coma, un indret envoltat de muntanyes nevades i racons inèdits.\nUna autèntica aventura a la muntanya! Dues activitats per a esdevenir en un fantàstic expert a la neu: una excursió amb raquetes de neu durant 2 h i la construcció d'un iglú durant 1h30. Aquest pack aventura pot ser una gran activitat en família, recomanada per a nens a partir dels 12 anys.\nCombina raquetes amb gastronomia\nGaudeix dels racons inèdits\nCombina una excursió de 2h amb raquetes de neu amb una experiència gastronòmica de muntanya a Andorra. L’activitat ideal per descobrir els paratges naturals de l’estació d’esquí mentre gaudeixes dels plats de muntanya amb una copa de cava a la Borda de la Coma. Moments inoblidables!\nAventura't en la nit del Pirineu\nUna experiència preparada per activar tots els teus sentits. Deixa que la lluna il·lumini el teu camí enmig d'un paratge natural nevat, i gaudeix d'un bon sopar assaborint la gastronomia andorrana més autèntica a la Borda de la Coma. Una Gica-Oruga et portarà fins on començarà la teva aventura, a 2.220m d’alçada.\nHorari: Sota reserva, a les 18.30 h\nLlegeix més sobre Raquetes_de_neu_OA1\nLlegeix més sobre Snowshoes - Ordino Arcalis


La ruta s'inicia a la Plaça de la Masia de Mollerussa. Des d'ací agafem el Carrer d'Igor Flórez i tombem a mà esquerra per l'Avinguda del Canal. Avancem per aquesta via fins a arribar a la Carretera de Miralcamp. Ens incorporem a ella, a mà esquerra. Finalment fem cap a una rotonda amb una benzineria. Ací, girem a la dreta cap a la Ronda de Ponent, que es correspon amb el Camí d'Arbeca a Fondarella. A la rotonda següent, tombem a mà esquerra per la LV-2001, deixant a mà dreta els Negrals.\nEncreuament entre la Carretera de Miralcamp i el Camí d'Arbeca a Fondarella (Ronda de Ponent)\nCaminem per una via paral·lela a la carretera per a vianants i bicicletes fins a aplegar al desviament cap a la Serra. L'agafem i arribem al Parc Municipal de la Serra. Una vegada el deixem enrere i abans de pujar cap al Pla de la Serra, girem a l'esquerra pel Camí de Sidamon a Miralcamp, creuem per la LV-2001 i ens incorporem al Camí de Torregrossa a Miralcamp.\nObservant la natura, vora la carretera LV-2001\nCamí de Sidamon a Miralcamp\nArribem al nucli urbà de Miralcamp, pel Carrer de la Pau. Continuem pel Carrer de les Flors, per la Plaça de Catalunya i pel Passeig Bellavista, fins que eixim del poble. Entrem a lo Pla en direcció al Pantà de la Basseta.\nPantà de la Basseta\nPlaca commemorativa de la inauguració del Pantà de la Basseta\nEl deixem a mà esquerra i tombem cap a la dreta, vorejant un pinar. Des d'ací gaudirem d'una bona vista del Tossal de l'Infern, el lloc cap al qual ens adrecem. Baixem del pinar i, de seguida, girem a l'esquerra per un camí de terra que divideix els termes de Miralcamp i Torregrossa. Davant nostre, apareix el Tossal de l'Infern. Comencem a pujar i, de seguida, arribem al cim. El Tossal forma part dels anomenats Tossals de Torregrossa, unes xicotetes llomes que destaquen lleument sobre el paisatge pla de la depressió central catalana, i que estan declarades espai natural.\nEl Tossal de l'Infern vist des d'un extrem de Lo Pla\nVista des del Tossal de l'Infern. A l'esquerra, nucli urbà de Torregrossa\nSi vos pica la curiositat sobre l'empremta de l'infern i del dimoni en la geografia i costums catalans, heu de llegir El diable és català, un acurat recull de la presència del diable a Catalunya, obra de Sylvia Lagarda-Mata.\nFet aquest apunt, ara se'n tornem cap al terme de Miralcamp en direcció, novament, al Pantà de la Basseta. Abans d'aplegar-hi, però, girem a mà dreta cap a los Colls. Finalment eixim a la Carretera L-200. La seguim fins al nucli urbà de Miralcamp.\nCamí cap a Los Colls. Deixem a l'esquerra el Pantà de la Basseta\nConreus a Los Colls\nEntrada a Miralcamp\nCreuem el poble i anem a buscar el Camí de Miralcamp a Mollerussa. Ens incorporem a ell, apleguem al nucli de Mollerussa, anem fins a la Plaça de la Masia i ací donem per acabada la ruta.\nVista de Miralcamp en el tram final de la ruta\nA continuació teniu l'enllaç de la ruta a Wikiloc: http://ca.wikiloc.com/wikiloc/view.do?id=10013958 Esperem que la gaudiu!


Per què "a por ellos"? - Diari La Veu\nEscriba el número 493163\nPer què "a por ellos"?\n1 abril 2018 01:00h\nPer què la possibilitat d'independència de Catalunya produeix tan formidable oposició que reprimeix qualsevol opció d'exercir el dret d'autodeterminació? L'argument de la legalitat, un element circumstancial i mudable, és només un escut que amaga motius més profunds. Oblidem-lo doncs, i furguem un poc més. No em sorprendria si algun estudi confirmés motius estètics (irracionals) d'una porció d'escuders, horroritzats, potser, imaginant un mapa d'Espanya amb un mos a la part nord-est que, afegit al mos portuguès, deixa malparada l'estampa de la "vieja piel de toro".\nRememorant, però, la tradicional prudència de la jerarquia eclesiàstica quan s'oposava violentament que es qüestionés cap dels pilars de l'edifici del dogma catòlic, pel perill que s'ensorrés com un castell de naips si es discutia algun dels seus principis, se m'acut cert paral·lelisme. El principi de la indissolubilitat d'Espanya ha funcionat històricament com un dogma a preservar, sense mostrar cap debilitat que pose en risc l'edifici, i exhibint els instruments de repressió i càstig exemplar, si cal. La història és ben coneguda, si es vol conèixer, i, amb episodis recurrents, travessa els segles XVII, XVIII, XIX, XX i, ara, el XXI.\nEn qualsevol cas, els arguments de l'estètica o de la cautela no responen la pregunta inicial, més aviat configuren una segona línia d'escuts distractors. En un nivell més profund, i com passa amb tants esdeveniments històrics, regnen raons econòmiques. El dogma catòlic, per exemple, proporcionava al tàndem noblesa-clergat arguments de dominació del poble pla en relació amb el manteniment dels privilegis materials dels primers. Què els sembla la promesa d'una vida millor després de la mort per aquells que pateixen, amb resignació, la injustícia, la vexació i la pobresa?\nAltres exemples? La justificació ideològica de l'esclavitud, des d'Aristòtil a l'Escola de Salamanca, encobreix raons econòmiques de les classes privilegiades que obtenien mà d'obra pràcticament gratuïta. Les elits armen exèrcits amb soldats provinents de capes baixes de la població i, encenent llur ardor guerrer, els envien a matar i destruir, mentre esperen obtenir guanys amb la guerra (matèries primeres, mercats, reconstrucció, comerç d'armes). Enaltir la transició espanyola no amaga que la jerarquia econòmica controlà el procés, les lleis i les regles, per tal d'assegurar la continuïtat de la seua hegemonia. També en el cas de l'excitació del nacionalisme espanyol en contra dels desitjos d'independència d'una part de catalans es pot seguir la pista econòmica; elits, sempre les elits, que, històricament, s'han servit del poble pla, exaltant llurs sentiments en benefici propi.\nClarificador el treball "Catalunya i la solidaritat interregional a Espanya" de Javier Ruiz Collantes, catedràtic de la Universitat Pompeu Fabra. Els impostos no els paguen els territoris, els paguen els contribuents individuals; la idea crucial de l'autor, però, és considerar-los agrupats en classes. I així, enuncia una de les seves premisses: "els impostos els paguen, o no els paguen, les classes socials". Fonamentalment paguen les rendes del treball, ja que sota el neoliberalisme, les grans fortunes i grans empreses, incloses les catalanes (col·laboradores amb les tàctiques de guerra econòmica contra l'autodeterminisme), disposen de mecanismes per eludir la solidaritat entre classes.\nL'autor va cosint arguments per mostrar com els impostos de les rendes del treball de Catalunya es transfereixen, no per subvencionar les necessitats en altres regions d'Espanya, sinó per sufragar els privilegis de les grans fortunes d'aquestes regions, que són insolidàries amb la seva pròpia gent i no tenen projectes per dinamitzar econòmicament els seus propis territoris. Deixant de banda la defensa del llegat cultural, desempallegar-se d'aquestes elits seria suficient motiu per entendre el desig d'independència.\nEscriba el número 447439


Publicat per Helena Bonals a diumenge, de desembre 30, 2012\nJosep 31 de desembre de 2012, a les 11:17\nMoltes Felicitats, Helena.\nHelena Bonals 31 de desembre de 2012, a les 12:54\nPere 31 de desembre de 2012, a les 13:55\nNo sabria dir-te quin costat de la línia m'agrada més, potser m'emociona més l'instant que precedeix a la tempesta\nEl que si sé Helena, és que et desitjo molta salut i sort el 2013 :)\nHelena Bonals 31 de desembre de 2012, a les 15:41\njo tampoc tinc preferència per cap dels dos costats, en principi.\nMoltes gràcies, i igualment molt bon any!\nMarta 31 de desembre de 2012, a les 15:47\nDe realitat tan sols n'hi ha una, no crec que hi hagin dos costat de la realitat....Helena molt bon any 2013!!! que siguis feliç!\nHelena Bonals 31 de desembre de 2012, a les 15:55\nem refereixo a l'abstracció i l'empatia, el meu motiu de contrast preferit!\nsa lluna 31 de desembre de 2012, a les 20:50\nQue el camí que trepitgem tingui la llum i els colors que desitgem en tot moment!\nFeliç 2013, Elena!!\nAferradetes farcides de bessets!\nHelena Bonals 1 de gener de 2013, a les 11:55\nsí, que plogui o faci sol al gust de tothom.\nartur 31 de desembre de 2012, a les 20:57\nPer estrany que sembli, a vegades les coses més inversemblants s'arriben a trobar en un punt donat...com a la teva fotografía.... és curiós l'efecte que s'hi produeix, tant oposats i tant junts !!...ve a ser com trobar la resposta adient als nostres dubtes !\nMolt bon any, Helena , una abraçada !!!\nHelena Bonals 1 de gener de 2013, a les 11:57\nés una fotografia molt especial, rodona, difícil de fer. Quan trobem la resposta als nostres dubtes ve a ser com aquesta imatge, és veritat.\ncantireta 2 de gener de 2013, a les 11:52\nM'agrada la claror que precedeix la tempesta. El detonant de la calma i la llum de després.\nJa som al 2 de gener... del 2013 ;)\nHelena Bonals 2 de gener de 2013, a les 12:04\nel temporal que es genera com un poema, amb el llamp. Ja ha passat el cap d'any, deus voler dir.\nLupe 2 de gener de 2013, a les 22:06\nBon any nou 2013 Helena!! Bonica foto per acomiadar l'any.


Vídeo xat Al ghaylah - sales de xat a Nati' - Al bayda ' - Iemen - Kangaroochat\nPàgina d'inici › Per país › Iemen › Al bayda ' › Nati' › Vídeo xat al ghaylah\nVídeo xat al ghaylah Nati' > Al bayda ' > Iemen\nHi ha la possibilitat que la seva ànima bessona està ara mateix en aquest moment en una de les sales de xat que busquen sense sort com vostè. Donar vida l'oportunitat de fer-li feliç! Vostè està a només un clic de distància! Accedir a la sala de xat Vídeo xat Al ghaylah per a conèixer gent belles i alegres de Al ghaylah. No et penediràs!.\nVols fer nous amics? No ho dubtis i l'accés a aquest moment Vídeo xat Al ghaylah, el punt de trobada en línia per a tots els amants de la diversió i l'alegria. Des de casa, a qualsevol hora del dia i la nit, trobarà desenes de persones com vostè, tractant d'evitar la rutina i tenir un moment de diversió.\nEsperem que estiguin gaudint d'aquest lloc. És un plaer per a nosaltres comptar amb la presència de cada un dels usuaris en Kangaroochat. Si vostè és de Al ghaylah o qualsevol altre lloc al món, i vol conèixer gent allà, només ha d'accedir a aquest moment a la sala de xat Vídeo xat Al ghaylah.\nLlista d'usuari al costat de Al ghaylah\nali1111- (Situat a 170.03 km)\nabdaa- (Situat a 170.03 km)\nanb- (Situat a 170.03 km)\n3d4ef- (Situat a 170.03 km)\nalgeblawe- (Situat a 170.03 km)\nyaserkhyufj- (Situat a 170.03 km)\ngoorggoorg- (Situat a 170.03 km)\nmuneerx7- (Situat a 170.03 km)\nyazan55- (Situat a 170.03 km)\nkha- (Situat a 170.03 km)


Unitat de Suport a la Salut Mental del Treballador (USSMT) | ICSaludable\n← La relació dels treballadors amb discapacitat auditiva amb els companys\nEls factors de risc cardiovascular →\nEn el seu dia a dia els professionals de l’Institut Català de la Salut tenen una sèrie de dificultats generades per les seves pròpies tasques sanitàries i que sumat a una inadequada gestió psicoemocional poden presentar unes elevades prevalences en síndromes de caire psicosocial com poden ser la síndrome d’esgotament professional (en anglès burn-out), l’estrès i altres conflictes.\nDe la identificació d’aquesta realitat i amb la intenció de cobrir les necessitats dels treballadors de l’ ICS i de donar el suport que requereixen, el 2014 es va crear la Unitat de Suport a la Salut Mental dels Treballadors (USSMT ).\nAquesta unitat està integrada per professionals de la Unitat Bàsica de Prevenció de Riscos Laborals de la Direcció d’Atenció Primària Metropolitana Nord i la Unitat de Salut Mental de Badia del Vallès.\nDotar l’organització (àrea Metropolitana Nord de l’ICS) d’un recurs intern propi, una unitat de suport que doni servei a altres serveis de l’organització i que faciliti la valoració, el diagnòstic i el tractament dels treballadors que la Unitat Bàsica de Prevenció de Riscos Laborals detecti.\nAssistencial basant-se en la valoració, el diagnòstic i el tractament.\nValoracions psicomètriques, relacionals, intel·ligència emocional, capacitació en salut mental i addiccions tant de personal sanitari com no sanitari.\nHabilitats comunicatives, resolució de conflictes, lideratge, treball d’equips.\nDisseny d’intervencions preventives enfront de la detecció d’indicadors de disfunció en unitats assistencials.\nPrevenir la desmotivació, la síndrome d’esgotament.\nValoració inicial, diagnòstic, prevenció, suport assistencial, si cal.\nL’equip és configurat per la superposició funcional dels professionals de la Unitat Bàsica de Prevenció de Riscos Laborals i la Unitat de Salut Mental de la Metropolitana Nord.\nAquests professionals estan formats en àrees de la salut laboral, medicina i infermeria del treball, salut mental i addiccions, acompanyament (coaching) d’equips, experiència com a docents, etc.\nLa creació de la USSMT ens ha permès ser molt àgils en la gestió dels casos tant en l’accés al servei com en el seguiment i la coordinació entre els professional.\nDóna un valor afegit a l’organització.\nActua com una variable facilitadora del treball coordinat i especialitzat.\nS’identifica una molt bona acceptació del servei tant per l’usuari com pels professionals.\nAquesta entrada s'ha publicat en Benestar emocional, Salut Mental i etiquetada amb Benestar emocional. Afegiu a les adreces d'interès l'enllaç permanent.


Per primera vegada a l’estat espanyol, una fàbrica d’automòbils rep components des d’una empresa subministradora transportats amb un dron. De manera experimental, Seat abastirà les seves línies de muntatge amb components procedents de l’empresa Sesé, situada a Abrera, a dos quilòmetres, a través de drons.\nEs tracta d’un aparell que pot portar una càrrega de fins a cinc quilos. El primer subministrament de peces s’ha fet aquest dimecres i, a partir d’ara, els drons portaran volants i coixins de seguretat a les línies de muntatge de la companyia.\nEl vicepresident de Producció i Logística de Seat, Christian Vollmer, assegura que el vol d’aquest dimecres és “el primer pas per transformar la cadena de subministrament, dins la indústria de l’automòbil”.\nVollmer creu que “el subministrament amb drons revolucionarà la logística” perquè, en el cas de SEAT, per exemple, es reduirà en un 80% el temps de subministrament. Amb aquest sistema, un enviament que pot tardar en camió una hora i mitja, es redueix a un quart d’hora, dels quals quatre minuts corresponen al vol.\nEs preveu que el dron, que funciona automàticament entre els dos punts, faci diversos viatges cada dia. Això permetrà a Seat disposar d’algunes peces de manera més eficient i flexible.\nDurant els experiments, hi haurà pilots de drons que en supervisaran la trajectòria en tot moment. Com que els vols travessen zones habitades, el projecte ha necessitat els permisos de l’Agència Estatal de Seguretat Aèria (AESA).\nAquesta iniciativa s’emmarca en l’aposta de la companyia per la indústria 4.0, que pretén convertir la planta de Martorell en una fàbrica més intel·ligent, digitalitzada i connectada.\nL’objectiu és millorar l’eficiè


El govern espanyol ha aprovat un decret que permet que els graus universitaris siguin de 3 anys, seguits de 2 anys de màster, segons diuen, per equiparar-ho a d’altres països europeus. Personalment trobo que és un gran error. En primer lloc perquè els màsters són molt més cars que els graus, i ara per ara, no sembla que s’hagi d’ampliar el nombre de beques que donaran als estudiants. Per tant, només qui s’ho pugui pagar, podrà fer un màster i especialitzar-se. I qui seran aquests estudiants? Doncs majoritàriament fills de famílies riques. Retorna l’elitisme a l’educació. Sembla que enlloc d’avançar, retrocedim. Separació de classes cada vegada més gran. En segon lloc, m’hi oposo ja com a docent. Hi ha estudiants molt bons, però la majoria no tenen un nivell molt elevat. Si reduïm els graus a tres anys, crec que encara sortiran estudiants menys preparats. No són pocs els que acaben els graus i tenen deficiències grans de coneixement, sovint acompanyades de problemes d’expressió, sobretot escrita (parlo per experiència personal; espero que no sigui així en general). Amb el sistema 3+2 s’aconseguirà que estudiants mediocres que s’ho poden pagar, facin un màster, mentre que estudiants bons no ho puguin fer. Cal repensar seriosament aquest sistema. Ara per ara, hi dic rotundament no.


Cafè Nou - COOLTUR Turisme Cultural\nCategories: Patrimoni Contemporani, Què visitar a Catalunya, Què visitar a Mataró, Què visitar al Maresme\nEl Cafè Nou és un edifici que està situat al carrer de la Riera, 120, al centre urbà de Mataró, a la comarca del Maresme.\nAquest edifici es va construir a mitjans del segle XX, i l’arquitecte va ser Miquel Brullet Monmany.\nEl Cafè Nou és un edifici format per una planta baixa i un primer pis. Aquest edifici està compost per dos cossos. El primer cos, de proporcions verticals, és l’escala d’accés on hi ha una porta d’entrada sota una marquesina. El segon cos ve determinat pels finestrals de la planta baixa, i el balcó longitudinal del primer pis.\nCafè Nou was last modified: maig 3rd, 2020 by cooltur


Àlex Márquez lidera la cursa gairebé fins al final però una errada l'allunya del seu segon triomf al Mundial. Álex Rins acaba cinquè\n2 min. Barcelona 23/03/2014 17:47\n651x366 Jack Miller ha guanyat el GP de Qatar de Moto3 / EFE Jack Miller ha guanyat el GP de Qatar de Moto3 / EFE\nJack Miller ha aconseguit el triomf en la primera cursa de la temporada de Moto3 al Gran Premi de Qatar. L'australià ha sumat així el primer podi i el primer triomf en el seu tercer any al Mundial. Al podi l'han acompanyat Àlex Márquez i Efrén Vázquez.\nLa cursa ha començat amb Miller i Márquez al capdavant. Els dos pilots, l'australià i el català, s'han anat intercanviant la posició mentre aconseguien anar eixamplant l'avantatge respecte als pilots que lluitaven per la tercera posició (Efrén Vázquez, Álex Rins, Miguel Oliveira i Jakub Kornfeil) i que oferien espectacle sobre l'asfalt amb avançaments bonics.\nEn l'equador de la cursa, mentre Márquez i Miller es barallaven pel triomf, pel darrere Rins, Efrén i Oliveira intentaven retallar la distància amb el grup capdavanter. Rins, que perdia la tercera posició a la recta principal del traçat, la recuperava a la frenada d'una manera espectacular volta darrere volta. Al davant, Márquez manava però Miller el controlava de ben a la vora sense atacar. Això ha provocat que, a quatre voltes per al final, les diferències s'hagin escurçat.\nMárquez lluitava per mantenir la posició davant de Miller, que veia com Rins s'acostava perillosament pel darrere. El barceloní, que havia fet una mala sortida –havia caigut fins a l'onzena posició–, remuntava i pujava al podi. L'austríac ha atacat en l'última volta i Márquez ha comès l'única errada que ha tingut en tota la cursa, que l'ha fet caure fins a la quarta posició, de manera que ha servit en safata a Miller el triomf.\nTot i això, una última volta boja ha fet que Márquez remuntés fins a la segona posició, i ha aconseguit pujar al podi al costat de Miller i de Vázquez. Rins, finalment, ha estat cinquè, i Isaac Viñales, vuitè.


El pare de Julen assegura que els equips de rescat «ens van enganyar»\nJosé Roselló ha lamentat que van ser informats del trobament del cos del petit Julen quatre hores més tard dels fets | EspañaDiario\nEl pare del petit Julen, José Roselló ha parlat a ‘Espejo Público’, el programa matinal de Susanna Griso, per explicar com es troba actualment la familiar, després de la mort del seu fill en caure en un pou a Totalán, Màlaga, el passat mes de gener. Segons ha explicat al programa d’Antena 3, tant ell com la seua dona Victoria García, estan totalment devastats des que es va recuperar el cos sense vida del seu fill. Cal recordar que fins a l’últim moment la família tenia l’esperança de trobar-lo amb vida.\nEls pares del xiquet intenten seguir endavant gràcies a l’ajuda dels seus familiar i amics. Roselló ha recordat la mort del seu altre fill Oliver, que va morir de manera sobtada en mig del carrer, amb només tres anys, quan Julen era un bebè. En aquest sentit, Roselló ha expressat que «quan creus que la vida no et pot fer més mal passa això».\nPel que fa al seu estat actual, el pare del xiquet ha reconegut que ambdós progenitors estan destrossats. Inclús, Victoria García es troba actualment en tractament psicològic, però no vol prendre la medicació prescrita «perquè prefereix estar més desperta».\nL’equip de rescat va trobar el cos de Julen quatre hores abans a les 22.00 hores | Twitter\nEl pare del xiquet Julen assegura haver-se sentit enganyat\nJosé Roselló ha recordat en el programa de Susanna Griso com van viure el moment en què el xicotet Julen va ser rescatat, sense vida, del pou al qual havia caigut dues setmanes abans. L’home ha relatat que l’equip de rescat va trobar el cos sense vida del xiquet Julen hores abans d’informar a la seua família. «Ens vam sentir enganyats», explica, «em van dir que havien trobat al meu fill a les 01.25 hores i em consta que el van trobar a les 22.00 hores. No entenc que no se’ns informés durant quatre hores».\nEl pare de Julen ha recordat el dia que una empresa sueca va arribar a Totalán per participar en les tasques de rescat i van impedir als familiars pujar fins al lloc dels fets per poder col·laborar. Per això van decidir asseure’s al mig de la carretera per evitar que marxessin. Roselló assegura que «en cinc minuts ells ens van dir més que el que ens havia explicat la resta de l’equip en dos dies». El pare del xiquet Julen també ha assegurat que no oblidarà mai la frase d’un membre de l’operatiu de rescat que li va confessar que «Tenim una màquina que no val per res, però és el que tenim».\nDetingut després d’agredir a un home amb unes tisores i un got de cristall en Russafa\nLa víctima va haver de ser intervinguda quirúrgicament, quedant ingressada a l'hospital diversos dies\nIsa Pantoja, nova col·laboradora de ‘Sálvame’\nLa prima d'Anabel Pantoja ocuparà la seua cadira en el programa de les vesprades de Telecinco els dilluns, dimecres i divendres\nMor un treballador en esfondrar-se un depòsit a la Pobla de Farnals\nEl cos sense vida ha sigut trobat hores després de l'ensulsiada del depòsit\nValència incorpora 12 noves psicòlogues per al servici de Benestar i Integració\nAl mes de juliol l’Ajuntament haurà proveït totes les places de psicòleg previstes per a 2021/2022\nÚltima hora sobre l’estat de salut de Belén Esteban després de la seua aparatosa caiguda en ‘Sálvame’\nTelevisió 28 de juny de 2022\nBelén Esteban ha decidit fer públic el seu avanç en el seu perfil d'Instagram: "Treballant intensament"


L’Espai Gironès regalarà un viatge per a 4 persones al parc Warner de Madrid - El Gerió Digital\nEls guanyadors s’escolliran per mitjà d’un concurs el 17 de març\nDimecres, 14 de març de 2018 11:30h\nL’Espai Gironès ha decidit sumar-se a la celebració del Dia del Pare. Per això ha organitzat per al proper dissabte 17 de març un concurs de dibuixos a la recerca de superherois. El premi per als guanyadors serà un cap de setmana per a quatre persones al Parc Warner de Madrid .\nAl concurs de dibuixos hi podran participar tots els pares amb fills o filles d’entre 4 i 12 anys. Per fer-ho s’hauran de dirigir a l’Espai Petits del Centre Comercial dissabte que ve entre les 10h i les 14h i entre les 15:30h i les 19h. S’hauran de seure l’un davant de l’altre i cadascun fer un retrat de l’altre com si fos un superheroi. Només es podrà participar una vegada, amb un dibuix. Després un jurat format per nens escollirà els millors dibuixos i, per tant, els guanyadors del concurs.\nEl premi inclou les entrades al parc Warner de Madrid de dissabte i diumenge amb el dinar inclòs per a quatre persones , dos adults i dos nens d’entre 4 i 12 anys; el viatge en TAV des de Girona; i l’estada de divendres i dissabte en un hotel de Madrid. El viatge s’haurà de fer entre el 19 de març i el 31 de maig (excepte del 30/3 al 1/4 i del 27/4 al 29/4).


patrimoni immaterial – Etnologia.cat\nAmb el títol “Patrimonios confinados. Retos del patrimonio inmaterial ante el COVID-19“, aquest llibre pretén reflexionar sobre els efectes del COVID-19, i com aquests van repercutir, i de forma molt significativa, en el patrimoni cultural immaterial, atès que la impossibilitat de realitzar activitats i les restriccions de mobilitat i aforament van comportar una afectació sense precedents al seu desenvolupament habitual. El llibre permet apropar-se a les conseqüències comunitàries, socials i econòmiques del confinament en un ampli ventall de casos de patrimoni immaterial d’Europa i Amèrica, com les festes, l’artesania, els museus, la dansa, la música i el turisme. En les seves contribucions, els autors presenten les diferents estratègies desplegades per a mantenir vives aquestes pràctiques culturals (alternatives virtuals, nous formats festius, celebracions restringides i exposicions, entre altres). Totes aquestes experiències mostren no sols una gran capacitat de resiliència, creativitat i reinvenció, sinó també la necessitat d’aprendre d’aquest període dramàtic per a revisar la sostenibilitat cultural del patrimoni immaterial.\nAutoria: Xavier Roigé Ventura, Alejandra Canals Ossul (eds.)


Concurs de cartells. Treball\nCartells presentats a l'edició 2013 Cartells presentats a l'edició 2012\nEl concurs de cartells de prevenció de riscos laborals “La prevenció, un valor segur”, organitzat pel Departament d'Empresa i Ocupació, en col·laboració amb el Departament d'Ensenyament i amb el suport de la Fundación Prevent, és una iniciativa que pretén, en primer lloc, sensibilitzar els joves dissenyadors gràfics sobre la importància de la seguretat i la salut laboral i l’adopció de mesures de prevenció en qualsevol professió. També busca orientar la seva creativitat a un àmbit, el de la prevenció de riscos laborals, on el cartellisme té una gran tradició com a mitjà de difusió de missatges als treballadors i els empresaris. La participació en aquest concurs obliga als estudiants a informar-se, a investigar i a prendre consciència de la varietat de riscos que existeixen en qualsevol professió.\nAmb iniciatives d’aquest tipus el Departament d’Empresa i Ocupació vol posar en relleu la importància de tenir joves formats, sensibilitzats sobre la seguretat i la salut en el treball i preparats pel món laboral. Tot plegat aporta un valor afegit que ens ajudarà en un futur a ser més competitius i a merèixer el prestigi que dona la feina ben feta.\n1. Caiguda d’alçada – Construcció\n2. Males postures – Administració i banca\n3. Atrapaments amb màquines – Metall\n4. Estrès, estar cremat o “burnout” – Sanitat, ensenyament i serveis socials\n5. Inhalació i manipulació de productes tòxics – Indústria química i neteja\n- Lema alternatiu o “La prevenció, un valor segur”.\n- Logotip del Departament d’Empresa i Ocupació de la Generalitat de Catalunya*\nTots els cartells han de tenir orientació vertical, les seves mides han de ser 60x40 cm i s’han de presentar en format d’alta resolució (arxius “.tif” d’una sola capa).\nEl cartell ha de tenir orientació vertical, les seves mides han de ser 60x40 cm i s’han de presentar en format d’alta resolució (arxius “.tif” d’una sola capa).\nEl termini per a la presentació dels treballs és entre el divendres 21 i el dimecres 26 de març de 2014. La presentació dels treballs s’ha de fer a l’adreça de correu electrònic concurscartells@gencat.cat , mitjançant el servei de tramesa WeTransfer o altres serveis de tramesa de fitxers d’alta capacitat.\n1 - L’original del cartell o cartells, segons el briefing triat, o si es participa a totes dues modalitats. Els treballs s’han de presentar en format digital d’alta resolució (format .tif), amb unes mides de 40 cm d’ample per 60 cm d’alt.\nLa Direcció General de Relacions Laborals i Qualitat en el Treballdel Departament d’Empresa i Ocupació podrà demanardocumentació complementària, en el cas que ho considerioportú, per tal de valorar les candidatures.\n2 - Formulari d’inscripció en PDF correctament omplert, per facilitar el tractament informàtic de les inscripcions. Recordeu que sense la presentació del formulari degudament signat, ja sigui per correu o a un registre del Departament d'Empresa i Ocupació, la inscripció no tindrà validesa. (veure apartat D) Tant els cartells com el formulari s’han d’agrupar en un únic arxiu de compressió ZIP o RAR, que és el que s’ha d’enviar mitjançant WeTransfer o una eina similar.\nPer presentar la vostra sol·licitud heu de descarregar-vos de la Oficina Virtual de Tràmits (OVT) de la Generalitat de Catalunya el formulari d’inscripció (mitjançant l'enllaç que teniu a sota d'aquests paràgrafs). L’heu d’omplir amb l’ordinador –per poder-lo enviar junt amb els treballs, tal com es diu a l’apartat C-. Un cop omplert, l’heu d’imprimir i signar.\nEn el supòsit que una persona es presenti a les dues categories s’ha de presentar una única sol·licitud, i incloure els 4 cartells i el formulari en PDF en el mateix arxiu ZIP o RAR.\nEl darrer pas és presentar els següents dos documents:\n1 - El formulari, un cop omplert i signat per vosaltres.\nAquests dos documents es poden presentar de dues formes:\n1 – Als registres del Departament d'Empresa i Ocupació que us indiquem. Podeu portar el formulari vosaltres personalment o algú ho pot fer en el vostre nom (s’haurà d’identificar amb el seu DNI o NIE):\nEl concurs de cartells disposarà d’un jurat específic que estarà format per set membres, nomenats pel titular de la Subdirecció General de Seguretat i Salut Laboral:\n- Tres professionals del món del disseny gràfic.\n- Dos representants del Departament d’Empresa i Ocupació.\nNi els membres del jurat ni els seus familiars directes podran optar als premis.\nG- Quins premis hi haurà pels guanyadors?\nPer a cada un dels dos briefings hi ha tres premis. El jurat podrà, si ho considera oportú, atorgar a més dues mencions especials per a cada categoria. Les mencions especials no donaran dret a percebre cap guardó. Els premis són:\n1r premi: PC de sobretaula amb processador de 3 Ghz de velocitat, 6 GB de RAM i 2 TB de disc dur, més un monitor de 27".\n2n premi: tauleta tàctil amb processador d’1,6 Ghz de velocitat, WI-FI, memòria de 16 GB i pantalla de 10".\n3r premi: tauleta tàctil amb processador d’1,2 Ghz de velocitat, WI-FI, memòria de 16 GB i pantalla de 7".\n1r premi: PC de sobretaula amb processador de 3 Ghz de velocitat, 6 GB de RAM i 2 TB de disc dur, més un monitor de 24".\nLa Direcció General de Relacions Laborals i Qualitat en el Treballdel Departament d’Empresa i Ocupació es reservarà elsdrets de reproducció dels cartells guanyadors, que seran ceditsen exclusiva, per tal de poder fer possibles adaptacions i reproduccions en diferents formats, amb la finalitat de divulgar laprevenció de riscos laborals. Els guanyadors assumeixen l’obligació de realitzar les adaptacions bàsiques que a petició del Departament d’Empresa i Ocupació es requereixin per a la difusió de la seva obra.\nEls premis s’atorgaran mitjançant una resolució del director generalde Relacions Laborals i Qualitat en el Treball, a proposta del jurat. El lliurament dels premis es farà en un acte públic en el lloc i ladata que s’indicarà en aquesta mateixa pàgina, a finals del mes d’abril.\nLa Direcció General de Relacions Laborals penjarà al web i als seus canals a les xarxes socials tots els cartells dels participants, per difondre els concursos de prevenció.


La Pedrera | Hop on Hop Off Barcelona\nLa unió entre fantasia i funcionalitat\nLa Casa Milà, coneguda més popularment com La Pedrera, pel seu aspecte exterior semblant al d’una pedrera a cel obert, va ser la darrera obra civil de l’arquitecte Antoni Gaudí abans de dedicar-se exclusivament a la Sagrada Família. Es tracta d’una visita que no us podeu deixar perdre. Construïda entre el 1906 i el 1910, l’any 1994 va ser declarada Patrimoni de la Humanitat per la UNESCO.\nPer què visitar La Pedrera?\nL’any 1906 l’empresari Pere Milà i Camps va encarregar la construcció de l’edifici a l’arquitecte Antoni Gaudí, a qui va donar plena llibertat pel que fa al disseny. Fruit de la imaginació i el pragmatisme de l’arquitecte en va sorgir una obra estèticament impressionant i arquitectònicament prodigiosa. No només compta amb una estructura de columnes i plantes lliures de murs de càrrega, de manera que totes les parets poden ser enderrocades sense afectar l'estabilitat de l'edifici, sinó que la façana –totalment de pedra– és autoportant i tampoc no ha de suportar càrregues de les plantes. A més, Gaudí hi va construir un garatge soterrat, un element molt innovador a l’època.\nEl que més crida l’atenció del visitant és, sens dubte, la façana de l’edifici que simula el mar en moviment, on les onades juguen amb les algues de ferro forjat que són en realitat els balcons i que van ser dissenyades en gran part per Josep Maria Jujol. Les agosarades formes ondulants de la façana no respectaven cap norma d'estil convencional, motiu pel qual la Casa Milà va rebre moltes crítiques i va ser batejada despectivament com La Pedrera, nom popular pel qual és coneguda fins avui.\nSi visiteu l’interior de La Pedrera, en primer lloc, accedireu a la planta principal, on van tenir la residència els senyors Milà. Actualment acull un gran espai d’exposicions. A continuació podreu visitar un pis amb una recreació d'un habitatge de principis del segle XX que us aproparà a l'estil de vida d'una família burgesa, amb el mobiliari, equipaments domèstics de l'època i els elements ornamentals dissenyats per Gaudí.\nNo us podeu deixar perdre les golfes, de 800 m2, que Gaudí va concebre de forma independent a la resta de l’edifici. Antigament hi havia els safareigs i actuava com a regulador tèrmic, aïllant l’edifici de temperatures extremes. Es tracta d’una estança diàfana formada per 270 arcs catenaris de diverses alçàries, que sostenen el terrat. Aquesta tècnica de construcció, anomenada volta catalana, va ser molt utilitzada a l’època i, fins i tot, va ser exportada als Estats Units per l’arquitecte valencià Rafael Guastavino, qui la va aplicar en diverses obres com la Central Station de Nova York.\nL’any 1953 aquesta darrera planta de La Pedrera va ser remodelada per l’arquitecte Francisco Barba Corsini, qui va crear tretze apartaments de lloguer, d’estètica moderna i allunyats del projecte gaudinià. Quan l’edifici va ser adquirit, el 1996, per la Caixa Catalunya, se li va retornar el seu aspecte original, i actualment acull "l’Espai Gaudí", una exposició sobre la vida i obra de l’arquitecte.\nEl terrat, un dels elements més espectaculars, també es pot visitar. Es tracta d’una coberta insòlita i carregada de força artística que no té res a veure amb l’arquitectura del temps de Gaudí. De perfil sinuós, seguint la forma i ritme de la façana principal se situen els diferents elements: badalots o caixes d’escala, torres de ventilació i xemeneies. De formes dinàmiques i simbòliques de lliure interpretació, es corresponen amb una funció utilitària preconcebuda. Aquests elements són tractats amb trencadís de ceràmica, pedra, marbre i vidre.\nLa Pedrera es troba a la cantonada del Passeig de Gràcia amb el carrer Provença. La parada Passeig de Gràcia – La Pedrera de les Rutes Vermella i Blava del Barcelona Bus Turístic us deixa davant mateix de l’edifici.\nSabies que: En realitat no es tracta d’un edifici sinó de dos blocs independents de sis plantes d'altura, units només per la seva banda inferior i articulats al voltant de dos patis interiors, un de circular i un d'oval. La façana és la que dóna unitat a les dues construccions i és una de les majors fites de Gaudí.\nConsell del barceloní: La Pedrera ofereix diferents tipus de visites: de dia, de nit, enfocades en l’obra de Gaudí... i les nits d’estiu organitza concerts de jazz i altres gèneres al seu terrat. Us recomanem que consulteu la seva programació.\nImprescindible per: Comprendre el modernisme i l’obra de Gaudí, i per despertar els sentits i deixar volar la imaginació.\nCom arribar a: La Pedrera


La pujada de la incidència acumulada, l'augment de contagis i l'auge de les hospitalitzacions apunten a un nou rebrot del coronavirus\nEl coronavirus torna a augmentar el nombre de contagis tant a nivell nacional com en la Comunitat Valenciana. El auge de casos, acompanyat d’un increment de les hospitalitzacions ha encès les alarmes entre els experts epidemiològics. Aquests parlen ja sobre la possibilitat d’estar entrant en una setena ona de la pandèmia.\nSegons els últimes dades del Ministeri de Sanitat, la incidència acumulada en majors de 60 anys és de 813,22 casos per cada 100.000 habitants. Des del mes de març, aquesta xifra és l’única que ofereix amb regularitat el Govern pel que es desconeix l’abast total del virus.\nEl passat l’1 d’abril, abans de les vacances de Setmana Santa i de la retirada de màscares, Espanya comptava amb una IA >60 de 459. Per tant, avui dia la diferència ja és superior als 350 punts suposant una pujada del 77%. A més, hi ha tres autonomies que han superat els 1.500 casos que indiquen un “risc alt”: Navarra (1.841); Murcia (1.629; i La Rioja (1.507).\nMÉS HOSPITALITZACIONS I DEFUNCIONS PER CORONAVIRUS\nEn el cas de la Comunitat Valenciana, la incidència acumulada es manté en 703,17. La xifra representa un augment del 51,5% des de primers d’abril quan s’estava en 463,96. A més, hi ha 639 persones hospitalitzades i un total de 40 pacients amb coronavirus es troben en l’UCI. Aquestes dades tornen a suposar un augment perquè abans de la Setmana Santa les hospitalitzacions rondaven els 200 pacients.\nFinalment destaca l’indicador de les taxes de defunció. Les dades de Sanitat reflecteixen que en l’última setmana van morir 234 espanyols a les mans del coronavirus, 20 d’ells de la Comunitat.\nDavant aquest panorama els experts parlen ja d’una setena ona de la pandèmia. A més, la Unió Europea ha recomanat començar la vacunació dels majors de 80 anys amb una quarta dosi de reforç.


Detinguda una dona acusada de fer 'furts afectuosos' a ancians a Sagunt\nInicio Valencia El Camp de Morvedre Detinguda una dona acusada de fer ‘furts afectuosos’ a ancians a Sagunt\nLa dona s’abalançava sobre les víctimes, ancians, d’una manera extremadament afectuosa, i els donava besades i abraçades, per a apoderar-se de tots els objectes de valor\nLa Policia Nacional ha detingut a Alacant a una dona de 27 anys per la seua presumpta participació en set furts i cinc robatoris en les ciutats de Sagunt, Maspalomas (Gran Canària) i Guadalajara, pel mètode del “furt afectuós”. Sobre ella vuit cerques policials i quatre reclamacions judicials, segons ha informat la comissaria.\nEls agents de la Brigada Provincial de Policia Judicial d’Alacant van tenir coneixement que la detinguda podria estar residint temporalment a Alacant, per la qual cosa es va establir un dispositiu de cerca que va culminar amb l’arrest i posada disposició judicial de la presumpta autora dels fins a 12 delictes per la modalitat de “furt afectuós”.\nPel que sembla, seleccionava a les seues víctimes, sempre d’avançada edat, i aprofitava el moment idoni per a abalançar-se sobre els ancians d’una manera extremadament afectuosa, i els donava besades i abraçades, aprofitant la conjuntura per a apoderar-se de tots els objectes de valor que l’ancià portara amb si. Si era descoberta en la seua obstinació, no dubtava a fer ús de la violència per a apropiar-se del botí.\nLa fugitiva tenia requisitorias en vigor per part dels jutjats d’Instrucció de Saragossa, València i Balaguer (Lleida). A més, estava immersa en la recerca de diversos grups de policia judicial de diferents Comissaria d’Espanya com Maspalomas, Guadalajara, Sagunt, on estava en crida i cerca. La detenció de la presumpta autora dels robatoris suposa l’esclariment de fins al moment, set delictes de furt i cinc de robatori amb violència i intimidació.\nArtículo anterior220 alumnes del CEIP Vicent Gironés d’Ontinyent reprenen les classes en altres centres després de la inundació\nArtículo siguienteEl Trofeu Diputació de Raspall compleix 25 anys en una edició que arranca a Oliva


L'Acolliment Familiar és un recurs per a xiquetes, xiquets i adolescents que, per diverses circumstàncies no poden viure o no és convenient que visquen amb la seua família d'origen\nEl pròxim dissabte 27 de novembre la Plaça Ramón y Cajal acull tallers orientats a que els xiquets i xiquetes coneguen els seus drets mitjançant diverses activitats plantejades per entitats del municipi. A més Alcoi és seu per primera vegada de la Trobada de Famílies Acollidores de la Comunitat Valenciana i s'ha organitzat una xerrada sobre la construcció dels recors. També hi haurà una actuació musical a les 12:30h de ‘The Beatfriends’, que faran versions de ‘The Beatles’ adaptades a la infància.\nLa Plaça de Ramón y Cajal, la placeta de la Creu Roja i l’Àgora acullen el pròxim dissabte 27 de novembre durant tot el matí diversos actes per a celebrar el Dia dels Drets de la Infància i la Trobada de Famílies Acollidores de la província d’Alacant.\nDiverses entitats estaran ubicades en les places Ramón y Cajal y Creu Roja, realitzant tallers per a la infància. Xiquetes i xiquets passaran per els espais on diferents entitats a través de tallers donaran a conèixer un dret de la infància i es posarà un segell a un passaport que se’ls facilitarà. L’objectiu serà que completen el document amb tots els segells, el que significarà que han conegut els seus drets. Les entitats que participen són: Creu Roja, Somriu, AIN, Proyde La Salle Acoge, Manos Unidas, TEA Asperger, Dona Mare i Juniors Flor de Neu.\nA més d’estos tallers, hi haurà una xerrada a l’Àgora a les 11h dins dels actes preparats per a les famílies acollidores de la Comunitat Valenciana que rep el nom de ‘Ajudant en la construcció dels recors’.\nA les 12:30h hi ha un actuació musical baix el títol de ‘The Beatfriends’, que faran versions de ‘The Beatles’ adaptades a la infància. A les 13h serà el discurs de les Autoritats.\nEls actes conclouran a les 14h.\nTambé el consell local d’Infància i Adolescència, CLIA, estarà present i repartiran les guies del Pla d'Infància i Adolescència Local d'Alcoi.\nÉs la primera vegada que Alcoi acull la celebració de la Trobada de Famílies Acollidores de la província d’Alacant. L'Acolliment Familiar és un recurs per a xiquetes, xiquets i adolescents que, per diverses circumstàncies no poden viure o no és convenient que visquen amb la seua família d'origen. Per mitjà d'aquest recurs són atesos, durant un cert temps per un altre nucli familiar que els puga brindar l'atenció, l'afecte, l'estabilitat i la protecció que qualsevol xiqueta, xiquet i adolescent necessita per al seu adequat desenvolupament i benestar personal.


Pols extensibles - Tentsile\nEls pols telescòpics d'alumini lleugers de Tentsile es poden utilitzar de moltes maneres diferents. Tant si les feu servir per mantenir les "ales" de la pluja alta com per aprofitar millor la vista, o conjuntament amb el kit de conversió de terra per crear una entrada de tendals a la tenda, són un complement addicional per a qualsevol campament.\ntítol Pal extensible Rainfly Pol del centre de la trilogia\nPal extensible Rainfly Pol del centre de la trilogia\nPols extensibles: pal extensible Rainfly és reordenat. S’enviarà quan torni a estar en estoc.\nPals d'alumini: alumini anoditzat per a una major resistència i punt de pal amb perfil resistent al lliscament\nPal de telesòpica universal de 4 parts / pal de tenda\nEs pot ajustar a la longitud de 83cm a 232cm\nConsta de 4 parts amb un diàmetre de 1.9cm, 2.2cm, 2.5cm i 2.8cm\nCompacte i portàtil\nNo s’aplicaran taxes ni impostos addicionals d’importació a les entregues als EUA, Canadà, UE i Regne Unit. Tots els altres territoris poden tenir impostos i impostos locals aplicables en el moment del lliurament.\nNomés Europa: Gràcies a les recents dificultats per a l'enviament transfronterer, si el missatger intenta lliurar el vostre article, no pot fer-ho i es torna al nostre magatzem, el cost de la devolució es deduirà de qualsevol reembossament.\nTot i que encara acceptem i enviem comandes, experimentem retards a causa de les dificultats causades pel COVID-19 i el Brexit. Farem tot el possible per lliurar-los en els terminis que es detallen a continuació, però no ens podem responsabilitzar dels retards provocats per l’enviament i el compliment de tercers.\nUs agraïm la vostra paciència i lleialtat durant aquests temps.\nExemple de producte\n0.01 - 2 kg\nTotes les tendes d’arbre, hamaques i piles que no són de safari\nTrilogia Tree Tent & Safari Stacks\nTenda de campanya i suport de metall Universe Tree\nCarpa de l’arbre de l’univers & Suport de metall\nEUROPA (EXCLÉS EL REGNE UNIT)\nAUSTRÀLIA, Nova Zelanda i resta del món\n2kg - 29.99kg Totes les tendes d’arbre, hamaques i piles que no són de safari\n30kg - 44.99kg Trilogia Tree Tent & Safari Stacks\n45kg + Tenda de campanya i suport de metall Universe Tree


Hajmi 118.86 Kb.\n2. Control i coneixement de les resolucions d’Alcaldia\n3. Pressa de possessió del càrrec de secretària-interventora per la Sra. Laura Goula.\n4. Nomenar com a secretària del Registre Civil la secretària de la corporació.\n5. Aprovar les certificacions núm. 1,2 i 3 de les obre de rehabilitació estructural de la coberta casa pairal Mas Pratdesaba.\n6. Nomenar un representant de la corporació pel Consorci Osona Turisme.\nAprovació, si s’escau, de les Bases d’Ajuts de Cohesió Social.\nTercera. Crèdits Pressupostaris\nQuarta. Conceptes subvencionables\nSisena.- Quantia dels ajuts, justificació i pagament de l’ajut\nSetena. Pagament de la subvenció\nOnzena. Tramitació i resolució\nDotzena. Termini per a la presentació de sol·licituds\nCatorzena. Revisió de les subvencions\nSetzena. Revocació i reintegrament de les subvencions\nDissetena. Règim sancionador\nACTA DE LA SESSIÓ ORDINÀRIA DEL PLE DE L'AJUNTAMENT DE MALLA CELEBRADA EL DIA 29 de SETEMBRE 2015 (núm. 11/2015)\nNúm. 11/2015 – Caràcter ORDINARI.\nAlcalde: Eudald Sentmartí i Castañé\nRegidors: - Sílvia Sabata\nRosa Mª Bover\nSecretària-interventora: Laura Goula i Colomer\nControl i coneixement de les resolucions d’alcaldia.\nPressa de possessió del càrrec de secretària-interventora per la Sra. Laura Goula.\nNomenar com a secretària del Registre Civil la secretària de la corporació.\nAprovar les certificacions núm. 1,2 i 3 de les obre de rehabilitació estructural de la coberta casa pairal Mas Pratdesaba.\nNomenar un representant de la corporació pel Consorci Osona Turisme.\nA Malla, essent les vint hores i vint minuts del dia indicat a l’encapçalament, en la Sala de Plens de la Corporació, sota la Presidència de l’Alcalde, l’assistència dels Srs. Regidors assenyalats més amunt; els assistents, doncs, que són set i per tant, es compleix el quòrum legal necessari del mínim d’un terç del nombre legal de membres que formen la corporació, assistits per la que sotasigna, secretària-interventora interina d’aquest Ajuntament, Laura Goula i Colomer, es procedeix a la realització de la sessió ordinària plenària, prèvia convocatòria pel dia d’avui a les 20:00 hores.\nPer l’Alcaldia s’obre la sessió donant la benvinguda a tots els assistents.\nTot seguit, l’alcalde proposà als assistents la incorporació d’un nou punt de l’ordre del dia a la present sessió, sobre l’aprovació de les Bases de cohesió social, atesa la proposta presentada per les regidores de l’Àrea de Servies Socials i la urgència que corre publicar aquests ajuts per tal que hi hagi el major termini possible per presentar les sol·licituds. La proposta prosperà amb el vot favorable de tots els assistents, per la qual cosa, quedà incorporat com a nou punt 7è de l’Ordre del dia.\nDit això, s’obrí la discussió sobre cada un dels successius assumptes compresos a l’Ordre del Dia, dels quals hom deliberà i acordà de la següent manera:\nL’Alcalde inicià la sessió preguntant als senyors regidors assistents si havien de fer cap observació a l’acta de la darrera sessió repartida juntament amb la convocatòria; el mateix alcalde fa l’observació de modificar l’adreça de l’ajuntament que consta en el punt 4t de l’acta, com a Plaça de l’Ajuntament. Es constata però, que el nou carrerer no ha estat aprovat en ple municipal i, per tant, l’adreça no està actualment modificada. Dit això i, sense més esmenes que la comentada, l’acta fou aprovada per unanimitat dels assistents.\n2. Control i coneixement de les resolucions d’Alcaldia:\nDecret d’alcaldia de 31-8-2015, d’aspirants admesos i exclosos al procés de selecció de personal de manteniment per a l’Ajuntament de Malla.\nDecret d’alcaldia de 31-8-2015, d’aspirants admesos i exclosos al procés de selecció de personal dinamitzador per a l’Ajuntament de Malla.\nDecret de 3-8-2015, relatiu a la liquidació de les taxes a la F. Blasco.\nDecret d’alcaldia de delegació de les competències de l’alcalde a la 1a Tinent d’Alcalde, per absència.\nDecret d’alcaldia de 5-8-2015 d’acceptació de la Renúncia presentada pel Sr. Ramon Figueras a la Comissió de Serveis amb Collsuspina.\nDecret d’alcaldia de 2-9-2015, d’atorgament de llicència urbanística.\nDecret d’alcaldia de 3-9-2015, relatiu a la liquidació de les taxes a la F. Blasco.\nDecret d’alcaldia de 23 de setembre de 2015, pel qual es resol atorgar permís per caçar amb arma al Sr. Camps.\nTot seguit, la Regidora d’Hisenda, Sra. Sílvia Sabata, dóna lectura dels decrets d’execució del pressupost, així com l’estat dels ordinals bancaris i els ingressos corresponents als mesos anteriors.\nVista la Resolució de la Directora General d’Administració Local, de data 15 de setembre de 2015, en virtut de la qual es resol nomenar la senyora Laura Goula i Colomer com a funcionària interina per ocupar el lloc de treball de secretaria intervenció a l’Ajuntament de Malla.\nVista renúncia efectuada pel Sr. Ramon Figueras Nadal a la comissió de serveis efectuada amb l’Ajuntament de Collsuspina, en virtut de la qual, desenvolupava les esmentades funcions a l’Ajuntament de Malla. Aquesta renúncia fou acceptada per decret d’alcaldia de data 5 d’agost de 2015.\nDavant del Ple de l’Ajuntament la Sra. Laura Goula i Colomer manifesta que “promet per la seva consciència i honor complir fidelment les obligacions del càrrec, amb lleialtat al Rei i guardar i fer guardar la Constitució com a norma fonamental de l'Estat”, d’acord amb el que disposa el Decret 359/1986, de 4 de desembre.\nFet això, l’alcalde juntament amb tots els regidors donaren la benvinguda a la nova secretària, i ordenà remetre les còpies corresponents de l’acta, a la Direcció General d’ Administració Local, per la seva constància i coneixement.\nAtesa la renúncia efectuada pel Sr. Ramon Figueras Nadal a la comissió de serveis efectuada amb l’Ajuntament de Collsuspina, en virtut de la qual, desenvolupava les esmentades funcions a l’Ajuntament de Malla, i que aquesta renúncia fou acceptada per decret d’alcaldia de data 5 d’agost de 2015.\nAtès que les funcions de secretari/ària del Registre Civil de la Corporació les han vingut ostentant els mateixos secretaris que han ocupat el càrrec, es proposa al ple l’adopció dels següents acords:\nPrimer.- Nomenar com a secretària del Registre Civil la secretària de la corporació, la qual ha pres possessió la mateixa sessió plenària.\nSegon.- Comunicar aquest acord a la Subdirecció General de Suport Judicial del Departament de Justícia de la Generalitat de Catalunya.\nSotmès a votació l’acord fou aprovat per unanimitat dels assistents.\nVista la Certificacions d’Obres núm. 1, 2 i 3, corresponents als mesos de juliol i setembre de 2015, presentades per l’Institut Català del Sòl (en endavant INCASOL), relatives a les obres de rehabilitació estructural de la coberta de la casa pairal Mas Pratdesaba. L’import de les certificacions és de: 805,93 euros la primera; 4.068,83 euros la segona; i 3.177,33 euros la tercera.\nVist el “Conveni de col·laboració signat entre el Departament de Territori i Sostenibilitat, l’Institut Català del Sòl i l’Ajuntament de Malla per a les Obres de rehabilitació estructural de la coberta de la casa pairal Mas Pratdesaba, en aplicació del programa reviure les Velles Ciutats”, de data 5 d’agost de 2014.\nAtès que les obres estan finançades en un 50% per l’Ajuntament, dels quals, una part provés dels fons propis de l’entitat (8.500 euros) i 76.500 euros a través del programa PUOSC-2011; i l’altre 50%, l’assumeix l’INCASÔL.\nAtès que l’Ajuntament de Malla va delegar el cobrament de la subvenció a l’INCASÒL, i pel restant finançament, provinent dels fons propis, s’aniria pagant a mesura que s’executessin les obres (en forma de certificacions).\nVista la conformitat prestada pel coordinador del projecte, el gestor del projecte i el tècnic del projecte; així com la de l’arquitecte del mateix, en relació a totes i cada una de les certificacions que se sotmeten a aprovació.\nTenint en compte que la secretària de la corporació assenyala que és competència de l’alcalde aprovar les certificacions, d’acord amb allò establert a la Disposició Addicional Segona del Text refós de la llei de contractes del Sector Públic, aprovat per la Llei 3/2011, de 14 de novembre; i de conformitat amb el que disposen els articles 232 del RDL 3/2011, de 14 de novembre, de Contractes del Sector Públic i concordants del seu reglament.\nL’Alcalde juntament amb la regidora d’urbanisme i infraestructures, proposen al Ple de la corporació l’adopció del següent acord:\nPrimer.- Aprovar les certificacions d’obra núm. 1, 2 i 3 de les obres de rehabilitació de la coberta de la casa pairal Mas Pratdesaba, per un import total de 8.500 euros.\nSegon.- Fer efectiva la despesa amb càrrec a la partida de despeses del pressupost vigent codi 920.622.\nSotmès a votació, aquest acord fou adoptat per unanimitat dels assistents.\nAtès que l’Ajuntament de Malla forma part del Consorci Osona Turisme integrat dins el Consell Comarcal d’Osona.\nVist que és necessari designar un membre de l’Ajuntament de Malla per assistir a les reunions i canalitzar les relacions amb l’esmentat Consorci, el qual està dedicat a impulsar l’activitat turística dels municipis que en formen part.\nAtesa la delegació de competències de l’Alcalde als seus regidors efectuada en el Decret d’alcaldia de Cartipàs General i, tenint en compte que aquesta designació no hi consta.\nL’alcalde proposà al ple l’adopció dels següents acords:\nPrimer.- Designar com a representant titular de l’Ajuntament de Malla al Consorci Osona Turisme al senyor regidor Josep Font, i com a representant suplent la senyora regidora Rosa Mª Bover.\nSegon.- Comunicar aquest acord al Consorci Osona Turisme, pel seu coneixement i efectes.\nSotmès a votació, aquest acord fou aprovar per unanimitat dels assistents.\nAprovat l’acord, la Sra. regidora R.M Bover explicà la reunió informativa que va anar respecte a dit consorci relativa a les propostes de turisme pel municipi de Malla. Hom deliberar sobre diferents propostes de potenciar activitats com la dels segadors, fer exposicions a Pratdesaba, alternatives de museu rural, etc. Finalitzà la deliberació quedant l’Alcalde, que aquesta és una nova vessant que cal aprofundir més detingudament i que les propostes o idees es poden madurar.\nVist l’Acord adoptat per la Junta de Govern de la Diputació de Barcelona, en data 12 de març de 2015, pel qual es resol aprovar el Programa complementari de garantia de la cohesió social, i del seu règim de concessió i concertació.\nAtès que, d’acord amb l’esmentada resolució, s’assigna en el si d’aquests ajuts una quantitat total de 10.409,03 euros a destinar a finalitats socials.\nAtès que des de la Mancomunitat La Plana, s’ha acordat que aquest Programa complementari sigui executat particularment per a cada ajuntament.\nVista la proposta de Bases presentades per les regidores de l’Àrea de Serveis Socials, les senyores Maite Muntal i Rosa Mª Bover (Annex I).\nDes de l’Àrea de Serveis Socials, es proposa al ple l’adopció dels següents acords:\nPrimer.- Aprovar les Bases reguladores per a la concessió d’ajuts econòmics de caràcter universal, de suport a la infància i família.\nSegon.- Publicar les esmentades Bases al Butlletí Oficial de la Província de Barcelona, a la pàgina web i al taulell d’anuncis de l’Ajuntament.\nTercer.- Obrir la seva convocatòria per a presentació de les sol·licituds i publicar-la a la pàgina web i taulell d’edictes municipal.\nHom deliberà sobre si seria més convenient posar un sostre per a cada tipologia d’ajuts. La Sra. regidora M. Muntal defensa que ha calibrat de forma molt aproximada els ajuts en funció de les necessitats socials existents d’entre la població de Malla i que la diferència no serà molta.\nPer la qual cosa, un cop sotmès a votació, aquests acords foren aprovats per unanimitat dels assistents.\nLes Sres. regidores afegeixen que, per tal de dotar de més concurrència la convocatòria, és de la seva voluntat informar de l’existència d’aquests ajuts de manera individual a cada un dels habitants o família del municipi, la qual cosa es farà enviant una carta d’informació al respecte. Mesura aquesta, que fou ben rebuda per els restants regidors.\nL’Alcalde exposa que ha mantingut converses i una reunió amb l’arquitecte del cementiri municipal, el Sr. Pere Riera, per unes propostes de divulgació de l’obra que s’aniran concretant més endavant.\nEn la present sessió, no es presenten mocions i, en no haver-hi més assumptes a tractar, essent les vint-i-una hores, l’Alcalde aixeca la sessió, de la qual com a secretària, estenc aquesta acta.\nL'Alcalde, La secretària-interventora,\nEudald Sentmartí i Castañé Laura Goula i Colomer\n“BASES REGULADORES PER A LA CONCESSIÓ D’AJUTS ECONÒMICS DE CARÀCTER UNIVERSAL, DE SUPORT A LA INFÀNCIA I FAMÍLIA.\nL'Ajuntament de Malla, mitjançant la subvenció atorgada per la Diputació de Barcelona en el marc del “Programa complementari de garantia social”, vol ajudar a les famílies del municipi de Malla, amb la concessió d'un ajut econòmic, de caràcter universal, destinat a cobrir part de les despeses que ha d'assumir la família en l'etapa d'escolarització dels seus fills i filles, així com d'altres despeses derivades de l’estat de salut dels membres de les famílies del municipi.\nAquesta convocatòria d’ajuts es regula de conformitat amb aquestes bases. En tot allò que no estigui previst en les presents Bases, seran d’aplicació els preceptes de la Llei 38/2003, general de subvencions, el Reial Decret 887/2006, de 21 de juliol pel qual s’aprova el seu Reglament de desenvolupament.\nEls crèdits pressupostaris als quals s’imputa la subvenció seran els corresponents a l’anualitat en que s’executi la despesa, i la quantia total màxima de què està dotat aquest programa de subvencions convocades és de 10.409,03 euros.\nSeran subvencionables els següents conceptes sempre que no hagin estat subvencionats per una altra administració pública:\nAjuts econòmics per llibres de text i material escolar i/o activitats extraescolars durant l’etapa d’escolarització (de 3 a 16 anys).\nAjuts econòmics per tractaments terapèutics de caràcter psicològic, de logopèdia i de tipus psicomotriu realitzats per facultatius degudament col·legiats.\nAjuts econòmics per bolquers i compreses per persones adultes que pateixin d’incontinència.\nAjuts econòmics per les despeses de personal dedicat a l’atenció a persones grans i/o amb discapacitat.\nEls ajuts tindran caràcter universal i per tant no es tindran en compte els ingressos familiars.\nPoden ser beneficiaris d’aquests ajuts les persones físiques empadronades al municipi de Malla i que compleixin els requisits següents per a cada tipus d’ajut:\nPels ajuts per llibres de text i material escolar i/o activitats extraescolars: Alumnes de P3 a quart d’ESO.\nPels ajuts econòmics per tractaments terapèutics de caràcter psicològic, de logopèdia i de tipus psicomotriu: Persones amb discapacitat i/o prescripció o derivació de tractament per part d’un facultatiu col·legiat.\nPels ajuts econòmics per bolquers i compreses per persones adultes que pateixin d’incontinència: Persones majors de divuit anys que acreditin que pateixin d’incontinència i no tinguin cobertes aquestes despeses a través del sistema nacional de salut pública.\nPels ajuts econòmics per les despeses de personal dedicat a l’atenció a persones grans i/o amb discapacitat: Persones grans i/o amb discapacitat que rebin els serveis d’un cuidador professional en contractació directa o indirecte.\nEls imports màxims subvencionables per a cada tipus d’ajut són els següents:\nPels ajuts per llibres de text i material escolar i/o activitats extraescolars: 80€/pers.\nPels ajuts econòmics per tractaments terapèutics de caràcter psicològic, de logopèdia i de tipus psicomotriu: 300€/pers.\nPels ajuts econòmics per bolquers i compreses per persones adultes que pateixin d’incontinència: 100€/pers.\nPels ajuts econòmics per les despeses de personal dedicat a l’atenció a persones grans i/o amb discapacitat empadronades a Malla: 500€/pers.\nL’import màxim d’ajuts acumulable per persona és de 500 euros.\n3. Es podrà justificar despesa compresa entre l’1/01/15 i 31/12/15.\nEl pagament de la subvenció es farà en un sol pagament, mitjançant transferència bancària, en el compte indicat en la sol·licitud, a partir de la notificació de la resolució d’atorgament.\nVuitena. Condicions i requisits\nEstar empadronat al municipi de Malla i aportar la documentació sol·licitada per cada ajut sol·licitat.\nPer optar als ajuts caldrà presentar, per Registre d’entrada de l’Ajuntament de Malla, una sol·licitud de subvenció mitjançant model d’instància normalitzat, que haurà d’anar acompanyada de la documentació següent:\nDocument acreditatiu d’estar empadronat a Malla.\nNIF/NIE del sol·licitant, o document equivalent.\nCompte corrent on fer la transferència bancària i document acreditatiu de la titularitat del mateix.\nDeclaració responsable de trobar-se al corrent de les obligacions tributàries amb l’Agència Tributària i amb la Seguretat Social.\nDocument acreditatiu de la despesa realitzada per a cada tipus d’ajut (factura o certificat de despesa).\nUna vegada rebuda la sol·licitud i examinada per comprovar possibles defectes o omissions, l’Ajuntament de Malla requerirà a les persones interessades perquè, en el termini màxim de deu dies hàbils, esmenin les sol·licituds o adjuntin els documents necessaris que s’hagin omès.\nSi la sol·licitud no s’esmenés o la documentació requerida no s’aportés, l’Ajuntament de Malla tindrà per desistit al sol·licitant de la seva petició, de conformitat amb el que disposa l’article 71 de la Llei 30/1992, de 26 de novembre, de règim jurídic de les administracions públiques i procediment administratiu comú, prèvia resolució que haurà de ser dictada en els termes previstos en l'article 42 de la referida Llei.\nLa tramitació de la concessió d’aquestes subvencions es farà a través de l’Àrea Social de l’Ajuntament de Malla. L’atorgament de les subvencions es farà un cop finalitzat el període de presentació de sol·licituds.\nUna vegada que la sol·licitud reuneixi tots els requisits relacionats en aquestes bases, l’òrgan d’instrucció emetrà informe motivat, i formularà la proposta de resolució.\nL’alcalde és l’òrgan competent per atorgar les subvencions que regulen aquestes bases. La resolució definitiva es notificarà a les persones beneficiàries.\nEl termini de resolució serà d’un (1) mes comptador des de la data en què finalitzi el període de presentació de sol·licituds, sempre i quan la sol·licitud s’hagi formulat de manera correcta i s’hagi adjuntat tota la documentació precisa segons aquestes bases. El silenci s’entendrà desestimatori.\nAquestes subvencions es podran denegar bé per no complir els requisits establerts en les presents bases o per haver-se exhaurit el crèdit pressupostari.\nEl termini per a la presentació de les sol·licituds compren des de l’endemà de la publicació en el Butlletí Oficial de la Província de Barcelona d’aquestes bases fins el dia 30 de desembre de 2015.\nTretzena. Obligacions dels beneficiaris.\nAcceptar la subvenció amb la finalitat de complir les condicions fixades per al seu atorgament.\nAcceptar i complir la normativa en matèria de subvencions.\nFacilitar la comprovació i verificació del compliment de les condicions exigides en l’acord de concessió, i sotmetre’s a les mesures de control financer que s’escaiguin.\nLa resolució d’atorgament de la subvenció objecte d’aquestes bases pot ser modificada per l’Ajuntament de Malla, amb la concessió prèvia d’un termini d’audiència de deu dies al beneficiari, quan s’acrediti la falsedat de les dades facilitades pel sol·licitant o la manca d’aportació total o parcial d’aquelles que havien de ser tingudes en compte per determinar la condició de beneficiari de la subvenció, en especial el requisit de permanència de 12 mesos de l’habitatge en la Borsa.\nEl beneficiari pot renunciar en qualsevol moment a la subvenció atorgada, de manera que perd el dret a exigir-lo. La renúncia es formalitza mitjançant la presentació al Registre general de l’Ajuntament de l’escrit corresponent, signat pel beneficiari.\nAquestes bases/convocatòria es publicaran al Butlletí Oficial de la Província de Barcelona, a la pàgina web i al taulell d’anuncis de l’Ajuntament.”


Córrer per la ciutat de Barcelona pot convertir-se en un autèntic exercici de creativitat si qui corre no està disposat a renunciar a una sèrie d’avantatges en el circuit escollit.\nHi ha molts elements que poden convertir l’itinerari en un suplici, si no hem fet correctament les diferents eleccions: quants semàfors estic disposat a aguantar? I quants cotxes? Asfalt o sorra? Amb pujades o sense?\nEls tres circuits transcorren per carrers molt coneguts i fàcils de seguir, és molt difícil perdre’s!\nMoltes vegades, davant d’aquestes preguntes els corredors optem per fer sempre el mateix circuit, cosa que acostuma a ser molt més avorrida i pot fer que caiem en l’abandonament.\nAfortunadament, en l’actualitat hi ha moltes pàgines a Internet que ens proposen diferents circuits, classificats per distàncies i amb detalls, en ocasions, com el desnivell acumulat.\nAmb aquest article, volem proposar-te tres circuits que compleixen les condicions següents:\n1. Tots tres surten del Claror Sardenya.\n2. Transcorren per carrers molt coneguts i fàcils de seguir, és molt difícil perdre’s!\n3. Tot i que és impossible que no hi hagi semàfors, aquests no suposaran una pèrdua de temps, en general, o bé pel poc trànsit o bé perquè aniran molt coordinats.\n4. Podràs fer la versió curta (8 km) o la llarga (10 km).\n5. Del primer al tercer hi ha una progressió de dificultat, amb l’element desnivell cada vegada més present.\n1. Circuit litoral\nRecorregut molt senzill de seguir, sense cap complicació tècnica i amb grans rectes per agafar continuïtat. La baixada pel carrer Sardenya cap al mar s’ha de fer pel costat Besòs, per tal d’encadenar bé el creuament de l’avinguda Diagonal. Gaudiràs de tot el tram litoral.\nSi vols fer el recorregut de 8 km, el circuit és el mateix, però en comptes de pujar cap a l’avinguda Diagonal pel carrer Josep Pla, cal fer-ho abans, per la rambla del Poblenou.\nDescarrega la versió de 8km\nDescarrega la versió de 10km\n2. Circuit Can Dragó\nAquest recorregut et permetrà començar a introduir elements de desnivell, amb dos variants diferents: si el fas començant Sardenya cap avall, tindràs un final de circuit amb una pujada suau i continuada. Si el fas en sentit contrari, començant pujant per Sardenya, t’enfrontaràs a una pujada d’uns 3 minuts, curta però intensa, que et farà gaudir després duna baixada prolongada i agradable.\nPel que fa a la versió de 8 km, és tota igual, però pujaràs per passeig Fabra i Puig en comptes de donar la volta a Can Dragó.\n3. Circuit Parc Güell\nSense cap mena de dubte és el circuit més exigent, ja que tant la pujada fins al parc com la volta per dins t’enfrontarà a desnivells, alguns dels quals de certa intensitat.\nLa volta interior pel parc és molt fàcil de seguir, ja que es tracta únicament de seguir el camí més obvi. Únicament té un punt que cal tenir en compte, que és el trencall de pujada cap al turó de les tres creus, just abans de la porta de sortida del parc (acabada la primera recta tirada per dintre del parc). En definitiva, és una volta al parc bastant lògica, sempre per l’interior. La versió de 8 km suposa fer dues voltes per dins del parc i després tornar. La versió de 10 km, tres voltes.\nDescarrega't el mapa amb les versions de 8 i 10km


Viatge al Museu de l’Heretgia – Cullera Laica\nL’associació Cullera Laica ha organitzat un viatgen al Paraíso de la razón: Museo de Heterodoxos, Herejes y Marginados, a L’Orxa (Comarca El Comtat). L’activitat s’emmarca dintre del programa cultural Pensament lliure, que està tenint lloc el darrer dissabte de cada mes. La primera activitat, en octubre, va ser una conferència sobre la llibertat de consciència; la segona, en novembre, una comunicació sobre els 10 anys de Cullera Laica, dintre de les XIII Jornades d’Estudis de Cullera, a l’Auditori Municipal; i la tercera, el viatge al museu de l’heretgia al que ens referim, programat per al 30 de desembre de 2017 (dissabte). L’eixida serà a les 10:00 h, en vehicles particulars, des de El Prado. Visita del museu a les 12:00 h (entrada lliure). Dinar al Restaurant Ca Vicent, a El Ràfol de Salem. Preu del menú: 9 €. Reserva de plaçes: fins el 27 de desembre, a la bústia de Cullera Laica (C/ Colón, 4) o a l’adreça electrònica correu@culleralaica.org\nCullera, 3 de desembre de 2017


Projecte SELWA > Aigua » Arxiu » Jornada: “Reciclatge d’aigües grises en l’edificació”\nSelwa > Activitats > Blog article: Jornada: “Reciclatge d’aigües grises en l’edificació”\nJornada: “Reciclatge d’aigües grises en l’edificació”\nEl proper dimecres 23 de novembre l’Associació Aqua España ha organitzat una jornada dirigida a projectistes, arquitectes, consultors, enginyers, tècnics de l’administració, instal·ladors i distribuidors, fabricants d’equips de tractament d’aigües i a tot aquell a qui li interessi la temàtica, sobre sol·lucions competitives per un ús eficient de l’aigua en edificis.\nEn uns temps actuals i futurs amb escassetat d’aigua, el reciclatge de les aigües grises és una molt bona eina que permet fer servir aquestes aigües per aplicacions no aptes per al consum humà. Aquesta pràctica, que ja s’està realitzant amb èxit en altres països ja fa anys, a Espanya es va iniciar tard. Tanmateix, existeixen ja alguns bons exemples que Aqua España, com a Associació Espanyola d’Empreses de Tractament i Control d’Aigües, i a través de la seva Comissió Sectorial d’Aigües Grises, vol donar a conèixer.\nDesprés de vuit anys treballant-hi, l’Associació ha elaborat una guia de recomanacions, reunint el coneixement més significatiu en aquest camp, amb l’objectiu de mostrar l’interès que té el desenvolupament de sistemes de reciclatge d’aigües grises en l’edificació. La jornada està orientada a donar a conèxier la situació actual a nivell local i internacional d’aquests sistemes de reciclatge d’aigües grises, presentar noves recomanacions bàsiques al respecte i transmetre als organismes públics i empreses, la conveniència de desenvolupar aquestes aplicacions al nostre territori.\nA la jornada es comptarà amb la participació de tota la cadena de valor d’aquest negoci, així com el marc tècnic administratiu dels organismes públics que han de regular el sector. Amb la presentació del document tècnic elaborat per la Comissió Sectorial de Reciclatge d’Aigües Grises d’Aqua España, les empresese convocants i totes les entitats adherides a la iniciativa, manifesten el seu desig de buscar sol·lucions habituals en altres països i apostar seriosament per la sostenibilitat de la gestió de l’aigua amb propostes clares: reciclar les aigües grises.\nLa jornada tindrà lloc al Col·legi d’arquitectes de Catalunya (Pl Nova, 5, Barcelona).\nPer a més informació: 93 5041094 o asociacion@aquaespana.org.


Fins a 40 jugadors disputen el 96è Campionat de Billar Americà L’Endroit - Mollet a mà\nFins a 40 jugadors disputen el 96è Campionat de Billar Americà L’Endroit\nEl molletà Said Laoukili queda en 3a posició, mentre que el santceloní Albert Giró aconsegueix el títol\nDilluns, 2 de març de 2015 | 20:00h\nL’Albert Giró, veí de Sant Celoni, s’ha proclamat aquest passat cap de setmana campió del 96è Campionat de Billar Americà L’Endroit. En l’edició d’enguany hi ha participat 40 jugadors. Giró ha jugat a un nivell molt alt, amb una gran seguretat i molt concentrat, superant a la resta de jugadors. Per la seva banda, el molletà Said Laoukili ha acabat en 3a posició. Durant tot el campionat, Laoukili ha demostrat estar molt en forma, però al tram final del torneig ha estat poc encertat, el que li ha costat aquesta tercera plaça. Said Laoukili és a hores d’ara el jugador que ha disputat més finals, un total de 14, i que més títols ha aconseguit, fins a 5.\nLa segona posició ha estat per a Pedro Saure, de Granollers. Aquesta era la seva segona final, i ha demostrat un gran ventall de recursos. Saure ja s’ha proclamat en una ocasió campió. Així doncs, Albert Giró es va imposar en la final a Said Laoukili (6-1) i a Pedro Saure (4-3), assolint el títol. La partida entre Laoukili i Saure va acabar (7-0) a favor del granollerí.


c. Prat 16. Sant Coloma de Farners. Santa Coloma de Farners\nMarc Cuixart, arquitecte\nAna Miguel, arquitecta\nArcadi Pla S.A.\nXavier Mora (aparellador) / Ecovat (enginyeria)\nMiquel Ribot i Cuixart Goday SLP\nL’equipament cultural de la Casa de la Paraula té com a seu un edifici projectat per B. Bassegoda a finals del segle XIX per encàrrec de Joan Coll, tractant de fustes i fill de Santa Coloma de Farners.\nL’edifici és catalogat a nivell B: façana i volumetria.\nLa rehabilitació contempla el pati interior i el jardí situat a planta primera.\nLa decisió projectual fonamental ha estat la desvinculació de la façana respecte dels forjats interiors. Així aconseguim un triple espai on la façana sencera, tractada com un mur poché, torna a ser protagonista a l’interior de l’edifici. Manté les obertures existents, les desvincula de qualsevol ornament i les converteix en caixes de llum interior.\nS’assoleix un efecte sorpresa en un edifici entre mitgeres. Primer, el visitant ha de recórrer la façana des del carrer i, un cop travessada, accedeix a l’atri i la torna a recórrer interiorment en sentit contrari. És en aquest recorregut on es prepara emocionalment el visitant.


Premi a la seguretat viària 2015 | Vosseler advocats accidents trànsit\nVOSSELER ABOGADOS obté el seu reconeixement en la defensa de les víctimes d’accidents de trànsit.\nPer Vosseler abogados 10 maig, 2017 febrer 1st, 2018 Vosseler\nEls accidents de trànsit suposen una agitació per a totes les persones que els pateixen, amb independència del seu grau de participació en els esmentats accidents. Així, aquestes persones han de recuperar-se de les lesions que hagin patit i posteriorment acostumen a iniciar un procediment per tal de reclamar a les companyies asseguradores tots els danys i perjudicis que els pertoquen en virtut dels fets succeïts i de les estipulacions contractuals establertes amb les respectives companyies.\nVosseler Abogados és un despatx d’advocats amb seu a Rambla de Catalunya, núm. 98, 6º Planta, a Barcelona, que també presta els seus serveis a altres indrets de l’Estat com ara Madrid, València, Saragossa, Màlaga i Menorca, que des dels seus inicis s’ha especialitzat en dret de la circulació i assegurances, havent esdevingut un referent en la defensa de les víctimes d’accidents de trànsit. Així doncs, la seva especialització ha comportat un canvi en la jurisprudència espanyola en virtut del qual s’han dictat sentències pioneres que han permès obtenir indemnitzacions mai reconegudes amb caràcter previ. En aquest sentit, destaca una resolució per la qual es van estimar les pretensions de la part defensada pel mencionat despatx en considerar demostrada la culpabilitat de les principals marques de pneumàtics, entre d’elles Pirelli.\nAquesta especialització en l’àmbit dels accidents de circulació i de les assegurances s’ha anat adquirint a partir de l’assessorament jurídic a més de 10.000 víctimes de trànsit i a associacions de víctimes de trànsit de l’Estat, com ara la Asociación Nacional de Amputados de España, i ha permès al despatx esdevenir el primer despatx d’advocats en rebre el reconeixement del Premi a la seguretat viària, atorgat per la Generalitat de Catalunya, l’any 2015.\nPer Daniel Vosseler, director general del despatx d’advocats, diferents factors com l’estrès personal, l’ús dels telèfons mòbils i l’envelliment de la població estan ocasionant un increment d’accidents de trànsit. Així mateix, destaca un endarreriment des de la perspectiva dels sinistres de gran magnitud, dels que considera que es reconeixen unes “indemnitzacions precàries” als amputats i a les persones amb lesions medul·lars que pateixen aquesta classe d’accidents.\nEntre els seus èxits, Vosseler Abogados va obtenir el 6 d’abril de 2016 una sentència pionera en virtut de la qual alguns principis previstos en el nou barem d’indemnització d’accidents de trànsit han estat objecte d’aplicació en accidents esdevinguts abans de la seva entrada en vigor.\nVeure la notícia a la premsa:\nCrònica negra => El millor despatx d’advocats en accidents de trànsit d’Espanya té la seu a Barcelona »\nLa família d’un jove denuncia a l’Ajuntament de Rubí com a responsable de la seva tetraplègia\nGuerra oberta entre Benedito i el Barça\nDaniel Vosseler reclama més contundència front els accidents de trànsit imprudents.\nPoblenou tornarà a protestar contra la prova pilot de la Superilla\nNotícia anteriorDaniel Vosseler reclama més contundència front els accidents de trànsit imprudents.\nSegüent noticiaPoblenou tornarà a protestar contra la prova pilot de la Superilla\nMés notícies per Vosseler abogados


Els estereotips en les locucions angleses. – marionamar\nEls estereotips en les locucions angleses.\nAquesta setmana ens hem assabentat per les notícies que a Alemanya hi haurà un confinament total fins el 10 de gener i a Holanda fins el 18. Quan el març d’aquest malaurat 2020 els meus amics europeus van llegir sobre el nostre confinament a les notícies, la reacció dels alemanys va ser d’incredulitat. Tenen fama de molt disciplinats però la majoria va reconèixer que no serien capaços de tancar-se com nosaltres ho vam fer perquè això atemptaria contra la seva llibertat individual. Però les xifres canten i la Covid-19 s’està emportant tantes vides per davant que a aquests dos països no els ha quedat una altra solució que imposar mesures dràstiques que priven l’autonomia personal.\nQuan el març passat un dels meus amics alemanys em va dir que no es podia imaginar un país com el seu sotmès a un confinament total, jo vaig quedar-me de pedra. Els alemanys tenen fama de disciplinats però els anys que vaig viure allà em van permetre veure que era més un estereotip que una realitat. Aquest dilluns, parlant amb els companys de feina dels confinaments europeus, un ha comentat que si s’ha de confinar un país amb habitants tan disciplinats com Alemanya, què no ens passarà a nosaltres després del Nadal. No hi vull ni pensar!\nPerò en el que sí vull pensar és en els estereotips que tenim d’altres països i que se’ns dubte tenen una arrel històrica. L’anglès reflexa molt bé la seva manera de veure altres nacionalitats en locucions de la vida diària que a mi sempre m’han fet molta gràcia. Per exemple, els holandesos tenen fama de pràctics i de força garrepes. Per això si cadascú paga el seu compte en un restaurant o en un bar es diu allà to go dutch. Cert és que els amics holandesos que tinc rarament m’han convidat a res. Si aneu a una dutch party, festa holandesa, llavors és que s’espera que porteu quelcom, ja sigui beguda o menjar. No hi podeu anar doncs de gorra perquè no quedareu bé. Cert és que a Alemanya, quan jo organitzava una festa, els convidats sempre portaven com a mínim beguda.\nLes festes particulars a Alemanya no solen ser gaire multitudinàries però apleguen gent diferent a les cases que xerren animadament tot prenent un vi o una cervesa i menjant quelcom que l’amfitrió o amfitriona hagi pogut preparar sense trencar-se gaire la closca. Amanida de patata per exemple. La veritat és que enyoro les festes que organitzava per aquelles contrades perquè les converses eren d’allò més instructiu.\nCom ja sabeu, l’holandès o el neerlandès és una llengua germànica i qui sap alemany o anglès pot enganxar perfectament el fil d’una conversa en holandès posant una mica d’atenció. Tanmateix, per als anglesos l’holandès els sona tan estrany que quan no entenen ni una paraula diuen que per a ells és double dutch doble holandès. Òbviament aquesta locució em sembla més estranya que la de it’s all greek to me to és grec per a mi, que sí entenc, perquè el grec no s’assembla per a res a l’anglès o a les llengües romàniques amb les que els anglesos han tingut si més no un pèl de contacte històricament.\nEls anglesos pensen que els holandesos són d’allò més seriós – no entenc el motiu perquè jo els trobo d’allò més poc cerimoniós– i per això quan els alliçonen diuen que els han parlat like a dutch uncle, com un oncle holandès.\nQuan estem segurs que una cosa no és de la manera que ens la pinten diem I am a dutch man if , “soc holandès si”. Jo per exemple podria dir I am a dutchman if the last week bevor Christmas students are productive in the class. Vaja, que soc holandesa si la darrera setmana abans de Nadal els estudiants són productius a classe. Que no m’ho crec per experiència. Ells estan cansats i nosaltres professors també necessitem unes vacances per carregar piles i tornar a agafar les regnes de la classe.\nPer últim, quan una subhasta comença amb un preu elevat i els que ofereixen diners van abaixant el preu en comptes d’apujar-lo, en anglès direm que és una dutch auction.\nBé, la setmana vinent us explicaré un parell més de locucions que tenen a veure amb nacionalitats i estereotips. Avui us deixo amb aquestes perquè recordeu el concepte que tenen els anglesos dels holandesos.\nI com que no em vull acomiadar a la francesa, o com diuen els anglesos no vull take French leave, és a dir, acomiadar-me a la francesa i us diré encara que els francesos, quan s’acomiaden sense gaires preàmbuls, diuen filer à l’anglaise. Ja veieu quin concepte tenim els uns dels altres. Fa falta molt de contacte entre els països i vincles forts amb aquests per arribar a discernir què és veritat i què no i d’on venen aquests costums i estereotips.\nJo us desitjo un bon solstici d’hivern perquè comença el 21. Hem de pensar que els dies s’allarguen, que la vacuna arriba i que dintre de poc tornarem a tenir més llibertat per viatjar i comprovar si tots aquests estereotips són realitat o no.\nMés locucions alemanyes.\nSobre el llibre “So, und jetzt kommst du”: xocant, intens i real.\n2 pensaments sobre “Els estereotips en les locucions angleses.”\n16 Desembre, 2020 at 8:26 pm\nAquesta vegada si que l’he pogut llegir.\nCom sempre molt interessant.\n17 Desembre, 2020 at 5:36 am\nMoltes gràcies Josefina!


SORT JA TÉ LA PISCINA MUNICIPAL OBERTA – Pirineus TV\nSORT JA TÉ LA PISCINA MUNICIPAL OBERTA\nLa piscina municipal de Sort ja rep usuaris des de fa uns dies, fet que ajuda a refrescar aquests dies de tanta calor als veïns i veïnes del municipi. L’Ajuntament va decidir obrir l’equipament el passat 7 de juny en horari de tarda.\nLa iniciativa ha tingut molt bona acollida i cada tarda les instal·lacions s’omplen de veïns. Però al matí també ocupen l’equipament els alumnes de l’institut per fer les classes d’educació física.\nLa piscina està oberta de 3 a 7 de la tarda de dilluns a divendres i fins al 22 de juny el preu és d’un euro per persona. El pagament es fa a través de la plataforma de pagament online de l’Ajuntament per tal de tenir ja les dades dels usuaris recollides i també per controlar l’aforament.\nParlen al vídeo: VANESA FORT, REGIDORA ESPORTS SORT


Guerra oberta entre Pedro J. Ramírez i el diari El Mundo - Diari de Girona\nGuerra oberta entre Pedro J. Ramírez i el diari El Mundo\nEl periodista anuncia accions legals contra la seva exdona Ágatha Ruiz de la Prada\nep | madrid 24.03.2020 | 16:22\nPedro J. Ramírez i Ágatha Ruiz de la Prada a Sant Feliu de Guíxols el 2009 · Marc Martí\nPedro J. Ramírez i Ágatha Ruiz de la Prada a Sant Feliu de Guíxols el 2009\nPedro J. Ramírez ha dit prou. El periodista ha decidit prendre cartes en l'assumpte després de l'última entrevista que la seva exdona, Ágatha Ruiz de la Prada, va concedir al que va ser el seu diari: El Mundo.\nEn aquella conversa telefònica amb Beatriz Miranda, la dissenyadora carrega durament contra el seu exmarit i contra l'actual esposa d'aquest, l'advocada Cruz Sánchez de Lara. Les declaracions d'Ágatha Ruiz de la Prada assegurant que suposa que «a Jota li ve el virus del 8M. La seva dona representa a feminazis» no han agradat gens a la parella.\nPedro J. ha decidit respondre al seu perfil de Twitter afirmant que ha posat el tema en mans dels seus advocats: «1) Tot té un límit i aquest cop l'han traspassat amb escreix tant el diari que vaig fundar i dirigir durant 25 anys com la meva ex amb aquesta vilesa. Agatha Ruiz de la Prada: «Suposo que a Jota li ve el virus del 8M. la seva dona representa a feminazis».\nI culpabilitza a l'actual director del diari: « responsabilitzo personalment a l'editor Antonio Faes Galiano i al director Francisco Rosell de la publicació d'aquesta infàmia. Aquest titular retrata la deriva que ha pres un diari com El Mundo que durant un quart de segle va rendir grans serveis a la societat espanyola».\nA més, Pedro J. carrega contra la seva ex i mare dels seus dos fills, Tristán i Còsima: «Sobre aquesta última visita de la vella dama de la rancúnia, acabo de donar instruccions als meus advocats perquè actuïn en tots els fronts possibles. Durant 4 anys he guardat silenci davant els seus insults i vexacions continues, però aquesta expressió d'odi és una cosa diferent».\nPel que fa als símptomes que va tenir fa uns dies, Ramírez assenyala: «És cert que he tingut símptomes de coronavirus, que el meu metge m'ha considerat positiu al no poder fer el test i que crec haver-los superat. Només algú molt malvat pot vincular el contagi a la defensa del feminisme i la igualtat que sempre han caracteritzat a Cruz».\nEn aquest sentit, defensa la seva dona explicant que «Cruz no va assistir a la marxa del 8M (ni alCongrés de Vox, ni al partit que va portar 60.000 espectadors al Wanda) però això és el de menys. Fa poc vaig dir que res és tan nazi com anomenar a algú nazi sense motiu. I més encara per presentar-la com a focus de contagi d'una epidèmia».\nAprofita en aquests tuit per enviar un clar missatge a la que va ser parella durant més de dues dècades: «L'epidèmia està traient el millor i el pitjor del gènere humà. Durant els dies que vaig tenir febre Cruz va estar al meu costat com ningú ho ha estat mai. La seva solidaritat i generositat cap als altres es va manifestar a casa nostra i això em va convertir en la més afortunada de les persones».\nI acaba rotund: «La rancúnia, la maldat, l'ànsia de revenja prenen en expressions com aquestes la seva versió més reaccionària i de barriada. La veritable aristocràcia està en l'idealisme i la bondat humana. Jo he tingut la sort de trobar-la a la fi i la defensaré en tots els terrenys».\nUna sèrie de missatges als quals Cruz Sánchez de Lara ha donat suport en el seu perfil d'Instagram: «Els missatges que el meu marit vol que llegiu. Avui trenquem el silenci davant de la mentida i la maldat».\nUna publicación compartida de cruzsanchezdelara (@cruzslara) el 23 Mar, 2020 a las 8:43 PDT\nPedro J. Ramírez i Ágatha Ruiz de la Prada se separen.\nPedro J. Ramírez insinua que Zaragoza (PSC) va filtrar-li la informació del pare de Mas.